5 Aplikasi Yang Guna Data Anda Dengan Banyak

Pada masa kini, seringkali kita mendengar keluhan dari pengguna telefon pintar bahawa data mereka cepat sahaja habis. Hal ini ekoran daripada penggunaan Internet yang semakin berleluasa dan tanpa had menyebabkan penggunaan data mengalir seperti alir tanpa henti.

Justeru kami mendedahkan 5 aplikasi yang banyak memakan data anda ketika penggunaan aplikasi ini di telefon pintar anda, dan cara untuk mengurangkan penggunaan data.

Aplikasi ini sangat popular khususnya dalam kalangan orang muda, terdapat pelbagai kandungan video yang boleh ditonton menerusi aplikasi ini antaranya tutorial, video muzik dan sebagainya. Keasyikkan menonton video pastinya membuatkan kita leka terhadap penggunaan data.

Cara menjimatkan data ketika menggunakan aplikasi ini mudah sahaja, anda boleh mengurangkan kualiti video kepada yang lebih rendah seperti 480p. Lebih mudah jika anda menukar dari menggunakan data kepada WiFi, kan lebih jimat!

Baca juga: Menyingkap Video Trending Di Malaysia Sepanjang 2018 Di Youtube

Ini merupakan aplikasi yang sangat popular pada ketika ini, pelbagai informasi boleh didapati menerusi aplikasi ini. Kandungan yang terdapat di dalam aplikasi ini meliputi gambar, video dan sebagainya yang membolehkan data anda kehabisan tanpa disedari.

Masalah kehabisan data semakin kritikal apabila penggunaan autoplay digunakan oleh pengguna. Cara untuk mengurangkan penggunaan data adalah dengan menutup autoplay  atau mengurangkan kulaiti video aplikasi ini di tetapan Facebook. Anda juga mungkin boleh menggunakan Facebook Lite.

Baca juga: Ciri “Facebook Group Stories” Kini Tersedia Di Seluruh Dunia

Satu aplikasi mendengar muzik yang popular, Spotify nyata menjadi pilihan pengguna khususnya anak muda. Keasyikan alunan muzik kegemaran anda membuatkan anda lalai dengan penggunaan data ketika memainkan lagu tersebut. Secara purata, anda mungkin menggunakan 3MB data untuk memainkan 1 lagu.

Jadi apa yang boleh anda lakukan? Mudah sahaja, anda boleh mendaftar pakej premium yang mana anda boleh mendengar muzik ketika offline. Jika tidak ingin mengeluarkan wang, anda boleh mengurangkan kualiti bunyi lagu tersebut.

Baca juga: Mariah Carey Pecah Rekod Penstriman Di Spotify Dengan 10,819,009 Pestriman

Ini merupakan aplikasi yang popular dalam kalangan anak muda pada ketika ini. Gambar dan video yang dimuatnaik oleh pengguna Instagram pastinya membuatkan anda asyik skrol tanpa memikirkan data yang digunakan.

Ditambah lagi Instagram pada ketika ini telah menambah pelbagai fungsi di dalam aplikasi, antaranya ialah rakaman video story, Live dan sebagainya. Hal ini membuatkan data anda akan semakin kering.

Jadi apa yang boleh anda lakukan bagi mengurangkan penggunaan data? Mudah sahaja, anda boleh mematikan fungsi autoplay pada tetapan. Jadi data tidak akan digunakan pada video yang anda tidak ingin tonton.

Baca juga: Instagram Memperkenalkan Fungsi Alt Text Untuk Orang Kurang Upaya Penglihatan

Pengguna telefon pintar pada ketika ini sentiasa ingin mengemaskini status, setiap tindak tanduk seperti harus di update di dalam Twitter. Hal ini yang menyebabkan data semakin cepat habis digunakan. Ditambah dengan Twitter yang juga sudah mendapat kemaskini dan boleh melakukan pelbagai perkara sama seperti Facebook dan Instagram, seperti menonton video dan live yang pastinya memakan data anda dengan lebih pantas.

Anda boleh menjimatkan penggunaan data dengan mematikan fungsi autoplay di tetapan dan mengurangkan kualiti imej atau video. Twitter telah melakukan satu update terkini bagi memberikan limit penggunaan data bagi aplikasi iOS dan Android, yang mana ia akan menghalang sebarang Autoplay bagi video dan memaparkan imej pada kualiti yang lebih rendah.

Baca juga: Data Saving Mode ditambah Pada Aplikasi Twitter


UnionTech lancar produk baharu iaitu pencetak 3D SLA format ultra besar RSPro 2100 di pameran dalam talian-Formnext Connect 2020

SHANGHAI, 18 November 2020 /PRNewswire/ — Peneraju terbukti dalam Stereolitografi pencetakan 3D bersumber global, UnionTech berjaya melancarkan produk baharunya iaitu pencetak 3d SLA format ultra besar RSPro 2100 di pameran dalam talian-Formnext Connect 2020. Ekoran jangkitan Covid-19 di seluruh dunia dan peningkatan sekatan perjalanan global, pameran luar talian Formnext 2020 telah dibatalkan dan ditukarkan menjadi Formnext Connect 2020 dalam talian. Pameran dalam talian ini diadakan di platform Grip pada 10-12 November 2020. Dengan permintaan yang semakin meningkat terhadap peralatan pencetakan format besar dalam bidang automobil, aeroangkasa dan perkakas rumah, UnionTech mempamerkan pencapaiannya termajunya-RSPro 2100 dalam bidang pencetakan 3D SLA tepat pada masanya melalui pameran dalam talian ini.

RSPro 2100 yang dilancarkan oleh UnionTech di Formnext Connect 2020 ialah pencetak 3D SLA dengan format yang amat besar: 2100x700x800mm dan mempunyai ciri-ciri kejituan tinggi, kekonsistenan pencetakan yang hebat serta prestasi berkos tinggi. Teknologi terasnya ialah format ultra besar, kekonsistenan titik tinggi, pencantuman berbilang galvanometer dan penentukuran automatik.

“Hanya inovasi teknologi dan produk yang berterusan dapat membawa peluang baharu ke pasaran,” kata Dr. Yu Qingxiao, Pengarah Penyelidikan dan Pembangunan (R&D) UnionTech. “Oleh yang demikian, UnionTech sentiasa memberi perhatian yang teliti terhadap trend pembangunan pasaran dan kepelbagaian keperluan pelanggan, terus menaik taraf produk teknikalnya dan berusaha untuk memastikan produknya sendiri menjadi daya saing teras bagi memenuhi keperluan pasaran.”

Ditubuhkan pada tahun 2000, UnionTech ialah salah satu perintis AM China dan telah mengambil bahagian dan menyaksikan pembangunan utama industri pencetakan 3D China. Berpegang pada prinsip berorientasi pelanggan, UnionTech telah menyesuaikan strategi penyelidikan dan pembangunan (R&D) yang relevan berdasarkan permintaan yang berbeza daripada pelanggannya bagi menyediakan penyelesaian teknologi pencetakan 3D profesional yang komprehensif serta perkhidmatan prajualan dan selepas jualan yang berkualiti tinggi untuk pelanggannya. Dengan pengalaman selama 20 tahun dalam industri pencetakan 3D, kini UnionTech memegang sebahagian besar daripada kumpulan pelanggan industri dalam pencetakan 3D SLA dan telah menguasai lebih 60% bahagian pasaran domestik. Justeru itu, UnionTech menikmati pengaruh yang luas dan kesedaran jenama yang tinggi dalam industri AM. Pada masa kini, UnionTech ialah salah satu Ahli Majlis China 3D Printing Technology Industry Alliance, Naib Pengerusi dan Ahli Majlis Eksekutif Shanghai Additive Manufacturing Association serta Unit Titik Tetap Pengindustrian Teknologi Pencetakan 3D Shanghai Industrial Technology Institute.

Untuk maklumat lanjut, sila kunjungi laman sesawang rasmi dan halaman media sosial UnionTech:www.uniontech3d.com/www.linkedin.com/company/uniontech-3d/

Keywords: Computer/Electronics Consumer Electronics Computer Accessories New products/services


OPPO A92 Bakal Tampil Dengan Warna Baharu, Aurora Purple!!

Korang mesti jatuh hati apabila OPPO A92 dengan warna baharu iaitu Aurora Purple yang bakal diperkenalkan pada Shopee Live unboxing Event.

Shopee live Unboxing Event ini bakal berlangsung pada 26 Jun jam 10.30 pagi dan anda berpeluang untuk memenangi hadiah eksklusif daripada OPPO dan baucar Shopee.

Hadiah ini akan diberikan kepada ketika Shopee Live Unboxing Event. Jadi jangan ketinggalan untuk melihat dan berpeluang memenangi hadiah ini.


Apple AirPods Pro Dengan Sokongan Pembatalan Bunyi Kini Rasmi – Harga Jualan RM1,099

MENGEJUT DAN TERKEJUT! Apple kini secara rasmi memperkenalkan produk baharu di bawah penawaran fon telinga keluaran mereka – AirPods Pro. Fon telinga ini hadir dengan ciri tanpa wayar bersama sokongan pembatalan bunyi ‘noise’ yang aktif. Menariknya lagi, ia dikemas kini dengan reka bentuk lebih releven – sesuai untuk pengguna yang sentiasa mengutamakan sesuatu produk yang lebih ergonomik.

Di samping itu, ia juga dibina dengan sokongan dua mikrofon secara terbina ntuk memberikan pengalaman audio terbaik. Fon telinga ini diselitkan dengan cip H1 – yang mana Apple mendakwa ianya mampu menyajikan sehingga lima jam masa mendengar. Ia juga didatangkan dengan kotak pengecasan khusus secara percuma. Bagi yang berminat, harga ditawarkan adalah RM1,099 dan layari  Apple.com/my  & Apple Store app untuk maklumat ketersediaan. Jom shopping juga pelbagai produk Apple, DI SINI.


Dapatkan OPPO Reno2 Secara PERCUMA Dengan Pelan Celcom Mobile Platinum Plus

Macam-macam pelan menarik telah ditawarkan oleh OPPO bagi peranti terbaru mereka – Reno2, salah satu adalah Pelan Celcom Mobile.

Kini anda boleh miliki OPPO Reno2 secara PERCUMA hanya dengan melanggan pelan Celcom Mobile Platinum Plus, bersama itu beg eksklusif Reno bernilai RM199 juga akan diberikan selagi stok masih ada.

Selain pelan Celcom Mobile Platinum Plus, anda juga boleh dapatkan peranti baharu ini dengan pelan Celcom EasyPhone dengan bayaran serendah RM52/sebulan. Menarik kan?! Daftar sekarang di Celcom.

Reviu Eksklusif OPPO Reno2: Pelengkap Setia Si Kaki Vlogging


Peranti Misteri realme Muncul Di Penanda Aras AnTuTu? – Catat Skor Sebanyak 574,985 Mata

realme dijangka muncul dengan peranti yang dikuasakan oleh chipset Snapdragon 865 dan kini ia didakwa telah muncul di ujian penanda aras AnTuTu. Peranti misteri ini muncul dengan kod nama “realme RMX2071” dan ia dilihat mencatatkan skor pecah rekod – 574,985 mata, di mana merupakan skor tertinggi dicatatkan setakat ini.

Ramai pihak mula berspekulasi peranti ini mungkin muncul sebagai realme X50 Pro – pengganti baru dengan peningkatan lebih baik untuk realme X50 yang dikuasakan oleh chipset Snapdragon 756G. Maklumat mengenai spesikasi utama peranti masih belum diketahui buat masa ini. Khabar angin turut mendedahkan realme bakal muncul dengan peranti flagship dikuasakan oleh Snapdragon 865 di persidangan MWC Barcelona pada 24 Februari ini.

Bagaimanapun, pungutan mata ini boleh dikatakan sesuatu yang mengagumkan berbanding realme X2 Pro (467,653 mata) – dengan peningkatan 20% lebih baik untuk prestasi keseluruhan. Korang rasa macam mana? Kongsikan dengan kami! Kekal bersama eRing untuk lebih info terkini!


Huawei Mate 20 X Ditawarkan Pada Harga RM3,199?!

Umum mengetahui, Huawei telah memperkenalkan Huawei Mate 20 dan Mate 20 Pro untuk pasaran tempatan dengan tawaran harga RM2,799 dan RM3,599. Namun begitu Huawei Mate 20 X yang sama-sama dilancarkan di London masih belum mempunyai harga dan khabarnya akan diperkenalkan pada bulan November ini.

Melalui kedai atas talian Huawei, nampaknya syarikat ini telah meletakkan tawaran harga bagi telefon pintar ini iaitu RM3,199 dengan kombinasi memori 6GB RAM + 128GB, malah Huawei juga memberitahu stoknya juga terhad. Tetapi kami tidak dapat klik untuk membeli peranti ini, mungkin ia akan diperkenalkan tidak lama lagi.

Huawei Mate 20 X adalah sebuah phablet yang memfokuskan untuk pengguna gaming. Ia hadir dengan paparan skrin 7.2-inci OLED yang dikuasakan bersama pemproses Kirin 980. Dari segi peggambaran pula, Mate 20 X dilengkapi sokongan tri-kamera 40MP + 20MP + 8MP serta bateri berkapasiti 5000mAh.


vivo X21 Dilancarkan Secara Rasmi Di Singapura – Harga Sekitar RM2,400

Semalam kami ada berkongsi berita mengenai vivo X21 yang telah menerima pensijilan dari SIRIM dan bakal tiba di pasaran tempatan pada bulan ini (Mei). Hari ini, vivo telah berkongsi berita mengenai pelancaran rasmi vivo X21 yang berlangsung di Singapura.

Telefon pintar ini akan mula dijual di Singapura bermula 5 Mei 2018 dengan harga USD799 (sekitar RM2400). Namun begitu, vivo masih belum berkongsi tarikh sebenar bila pelancaran rasmi telefon pintar ini di pasaran Malaysia.

vivo X21 menjadi bualan hangat apabila hadir dengan teknologi biometrik baru, di mana sistem pengimbasan cap jari dalam paparan (In-Display Fingerprint Scanning) pada pameran MWC yang lepas.

Selain itu, kamera utama dan depan beresolusi 12 Megapiksel, disokong oleh 1.28μm piksel yang boleh mempertingkatkan kejelasan gambar. Malah kehadiran teknologi AI HDR pula mampu mengesan intensiti cahaya di sekeliling anda untuk menghasilkan kualiti gambar yang bagus walaupun dalam keadaan gelap.

Menjadi persoalan sekarang, adakah harga ini yang akan diperkenalkan di Malaysia kelak? Pendapat kami, harganya mungkin tidak lebih dari RM2,000. Sama-sama kita nantikan!


Apple Menghentikan Penjualan Monitor Sokongan Thunderbolt

Apple baru-baru ini telah mengumumkan bahawa mereka akan menghentikan penjualan monitor dengan sokongan Thunderbolt sebaik sahaja unit tersebut habis di dalam inventori jualan.

Ketika ini anda masih boleh mendapatkan monitor tersebut dari mana-mana pengedar atau wakil jualan Apple. Namun sebaik sahaja stok jualan sedia ada sudah habis, ia tidak akan digantikan dengan unit baru. Ini mungkin sahaja peluang terakhir kepada mereka yang ingin mendapatkan monitor ini.

Namun sehingga saat ini, Apple masih belum mengumumkan kenapa langkah memberhentikan bekalan jualan diambil. Desas-desus mengatakan bahawa Apple berkemungkinan besar akan menghasilkan sistem paparan beresolusi 5K, apa kata anda? Sudahkah kita bersedia untuk paparan generasi baru?


Samsung Perkenalkan LPDDR5 uMCP!!

Buat peminat Samsung, ada satu berita menarik apabila mereka telah memperkenalkan penyelesaian memori terbarunya hari ini, yang disebut pakej multichip berasaskan LPDDR5 UFS, atau uMCP. Ia mengintegrasikan RAM LPDDR5 dan flash NAND UFS 3.1 pada satu cip, yang menjanjikan untuk memberikan prestasi peringkat unggul pada telefon pintar dengan chipset jarak jauh.

Pengguna “menikmati pengalaman streaming, permainan, dan realiti campuran tanpa gangguan walaupun pada peranti tingkat bawah”, kata Young-soo Sohn, VP dari Pasukan Perancangan Produk Memori di Samsung.

Cip ini akan membolehkan pengeluar membuat telefon mereka lebih murah dan cepat kerana seni bina dalaman yang dipermudahkan. Samsung telah memetik peningkatan prestasi DRAM 50% – dari 17 GB / s menjadi 25 GB / s, sementara prestasi flash NAND meningkat dua kali ganda dari 1.5 GB / s menjadi 3 GB / s, berbanding dengan penyimpanan UFS 2.2 berasaskan LPDDR4H.


Parallel Wireless ialah Vendor Pertama yang Menguasakan Makmal Komuniti RAN Terbuka TIP di Indonesia

RAN Terbuka 2G 3G 4G yang paling matang untuk membantu Telkomsel, Indosat Ooredoo, XL Axiata dan Smartfren menggunakan RAN Terbuka di Indonesia

NASHUA, New Hampshire, 2 Februari 2021 /PRNewswire/ — Parallel Wireless, Inc., syarikat RAN terbuka terkemuka yang berpusat di A.S. memberikan satu-satunya penyelesaian makro di dunia bagi RAN Terbuka yang sesuai dengan 2G 3G 4G 5G O-RAN untuk menghubungkan luar bandar dan bandar, hari ini mengumumkan bahawa ia merupakan vendor perisian RAN Terbuka pertama yang menguasakan inisiatif RAN Terbuka di Makmal Komuniti Projek Infra Telekom (Telecom Infra Project, TIP) yang baharu dilancarkan di Indonesia.

Oleh kerana telefon bimbit ialah alat utama yang digunakan untuk mengakses internet di Indonesia, kadar penembusan telefon bimbit telah meningkat daripada 20 peratus pada tahun 2005 hingga lebih 80 peratus hari ini. Walaupun permintaan data oleh pelanggan meningkat dengan begitu pesat, namun keupayaan pelanggan untuk membayar peningkatan penggunaannya adalah terhad. Kesannya, ia memberi tekanan yang lebih kuat berbanding sebelumnya kepada MNO serantau untuk menurunkan kos bagi setiap GB.

Pengendali perkhidmatan mudah alih di Indonesia sedang mencari seni bina baharu seperti RAN Terbuka untuk memperdagangkan perkakasan, membuka antara muka RAN untuk mengelak kebergantungan kepada vendor, menyuaipadankan perisian dan perkakasan dan melaksanakan fungsi perisian bagi menyampaikan kebolehpercayaan rangkaian dan pengalaman berkualiti pada kos pelaksanaan yang lebih rendah.

Selaras dengan matlamat Kerajaan Indonesia untuk menjadi salah sebuah negara yang paling maju dari sudut digital di Asia Tenggara, makmal komuniti TIP akan membantu pengendali perkhidmatan mudah alih Indonesia untuk menguji dan menggunakan teknologi berasaskan RAN Terbuka agar memanfaatkan perniagaan mereka dalam supaya mempunyai daya beli yang lebih besar sementara mereka terus membentuk ekosistem telekomunikasi, inovasi dan masa hadapan industri di rantau ini bagi menyokong asas pelanggan mereka yang pelbagai merentas perkhidmatan 4G pada masa kini dan 5G pada masa depan.

Makmal Komuniti ini mewakili ekosistem baharu untuk penggunaan RAN Terbuka melalui:

TIP merupakan pendukung utama RAN terbuka yang memacu inovasi industri untuk mengurangkan kos penggunaan dan mengelakkan kebergantungan kepada vendor.

Penyelesaian O-RAN natif-awan ALL G Parallel Wireless telah menunjukkan prestasi yang kukuh, perkhidmatan yang berkualiti dan manfaat kos kepada pengendali di seluruh dunia, dengan:

Pengumuman hari ini adalah berikutan komitmen berterusan daripada TIP untuk menguji dan menggunakan teknologi RAN Terbuka di seluruh dunia. Usaha di seluruh dunia termasuk PlugFests, pembangunan reka bentuk rujukan dan menjalankan siri percubaan serta pelaksanaan selama lebih empat tahun.

Attilio Zani, Pengarah Eksekutif, TIP, berkata, “Makmal Komuniti TIP di Indonesia menunjukkan contoh pendekatan kolaboratif TIP. Ia menyatukan pelbagai syarikat dan organisasi terkemuka industri seperti Parallel Wireless seiring dengan pembuat dasar dan universiti untuk mempercepatkan pembangunan penyelesaian baharu, yang terpisah, saling beroperasi antara satu sama lain, dan berasaskan piawaian yang akan memberi faedah kepada semua pihak berkepentingan. Kami berbesar hati kerana mendapat sokongan Parallel Wireless untuk makmal komuniti pertama kami di Asia Tenggara.”

Keith Johnson, Ketua Pegawai Operasi, Parallel Wireless, berkata, “Industri telekomunikasi ialah rangkaian mendesak yang terbuka dan fleksibel untuk mengurangkan kos operasi dan penyelenggaraan. Kami gembira dapat bekerjasama dengan TIP untuk menggalakkan ekosistem terbuka penyelesaian RAN yang terpisah berdasarkan antara muka terbuka dan standard O-RAN serta menjadi vendor RAN Terbuka pertama yang menguasakan Makmal Komuniti TIP di Indonesia dengan RAN Terbuka pengendali perkhidmatan mudah alih yang utama di rantau ini.”

Di Parallel Wireless, kami percaya bahawa perisian mempunyai kuasa untuk mengungkap peluang-peluang hebat di dunia. Kami mengubah cara rangkaian tanpa wayar dibangunkan dan berfungsi. Kami mencipta semula bagaimana perkakasan, perisian dan awan saling bekerjasama untuk mengubah dan mempersiapkan ekonomi para pengguna. Platform perisian O-RAN ALL G membentuk senibina RAN yang terbuka, selamat dan pintar untuk membolehkan kesalinghubungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami terlibat dengan lebih 50 syarikat MNO global dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Telecom Infra Project (TIP) ialah komuniti global beberapa syarikat dan organisasi yang memacu penyelesaian infrastruktur untuk memajukan ketersambungan global. Separuh daripada populasi dunia masih tidak bersambung dengan internet dan yang mempunyai sambungan pula, kesambungan selalunya tidak mencukupi. Ini mengehadkan akses kepada pelbagai manfaat pengguna dan komersial yang disediakan oleh internet dan memberi kesan kepada pertumbuhan KDNK di seluruh dunia. Walau bagaimanapun, kekurangan fleksibiliti dalam penyelesaian semasa – yang diperburukkan lagi oleh pilihan penyedia teknologi yang terhad – menyukarkan lagi usaha pengendali untuk membina dan menaik taraf rangkaian dengan cekap. Ditubuhkan pada tahun 2016, TIP ialah sebuah komuniti pelbagai ahli yang merangkumi ratusan syarikat – dari pembekal perkhidmatan dan rakan kongsi teknologi hinggalah ke penyepadu sistem dan pihak berkepentingan ketersambungan yang lain. Kami bekerjasama untuk membangun, menguji dan menggunakan penyelesaian terbuka, terpisah serta berasaskan standard yang memberikan ketersambungan berkualiti tinggi yang diperlukan oleh dunia – pada masa kini dan dekad yang akan datang. Ketahui lebih lanjut: www.telecominfraproject.com

Keywords: Computer Software Computer/Electronics Entertainment Mobile Entertainment Telecommunications Wireless Communications New products/services Trade show news


Tingkatkan Produktiviti Anda ke Tahap Seterusnya dengan Work Shift Calendar (Shifter) dalam AppGallery Hari Ini

Pengguna aktif harian aplikasi ini telah melonjak sebanyak 16 kali ganda berikutan integrasi kemampuan HMS Huawei

SHENZHEN, China, 26 Februari 2021 /PRNewswire/ — Aplikasi kalendar terkemuka oleh LRHSoft, Work Shift Calendar (Shifter), kini tersedia di AppGallery. Ia telah terkenal di kalangan pengguna Huawei dengan lebih daripada 1 juta pengguna setakat ini, aplikasi produktiviti mudah yang sangat berguna ini direka khusus untuk pekerja syif dan mereka yang perlu mengatur jadual setiap hari untuk membantu mereka kekal terurus dan untuk merancang hari kemudian mereka.

Tersedia dalam lebih daripada 30 bahasa, Work Shift Calendar (Shifter) menyediakan pelbagai ciri berguna untuk membantu pengguna menjalankan tugas mereka. Sebagai contoh, aplikasi ini membolehkan pengguna mengkonfigurasi kalendar syif mereka hingga ke keterangan paling terperinci, termasuk pilihan untuk memasukkan pertukaran syif dan waktu rehat serta memperincikan pelbagai tindakan yang diperlukan pada awal atau akhir setiap syif. Pengguna juga boleh menetapkan penggera yang unik untuk syif yang berbeza bagi membantu mereka mengenal pasti syif yang akan datang dengan cepat tanpa perlu melihat peranti mereka.

LRHSoft amat komited untuk memberikan bantuan terbaik untuk pekerja syif dan ini diterjemahkan dalam banyak fungsi kualiti hidup yang tersedia dalam Work Shift Calendar (Shifter). Aplikasi ini membolehkan pengguna menyesuaikan penampilan setiap syif pada kalendar melalui pilihan seperti warna latar belakang serta warna dan ukuran teks untuk membantu pengguna agar sentiasa mengikuti jadual mereka dengan mudah secara sepintas lalu. Tambahan pula, terdapat tetapan Pendapatan yang membolehkan pengguna memasukkan gaji dan waktu bekerja mereka untuk mengira jumlah pendapatan dan merancang matlamat pendapatan mereka.

Work Shift Calendar (Shifter) tersedia untuk dimuat turun secara percuma oleh semua pengguna tetapi LRHSoft memahami bahawa pengguna mempunyai pelbagai keperluan dengan pengguna yang hebat memerlukan lebih banyak ciri daripada yang lain dan dengan itu, aplikasi ini didatangkan dengan pilihan premium yang tersedia kepada pengguna yang ingin membeli secara dalam aplikasi. Versi pro ini menawarkan penyesuaian dan kemampuan yang jauh lebih tinggi – termasuk pilihan perkongsian format PDF, pendua syif, penomboran minggu, keupayaan untuk menambah imej dan banyak lagi.

AppGallery Memperkasakan Pembangun dengan HMS Core untuk Meningkatkan Pengalaman Aplikasi

Untuk memberikan pengguna kuasa pilihan untuk membeli versi premium, pemaju di LRHSoft bekerjasama erat dengan Huawei untuk mengintegrasikan kit Pembelian Dalam Aplikasi daripada Perkhidmatan Bergerak Huawei (HMS) Core, satu rangkaian keupayaan peranti terbuka dan awan yang dirancang untuk memperkasakan inovasi aplikasi. Dengan Kit Pembelian Dalam Aplikasi HUAWEI, pengguna boleh membeli ciri-ciri Pro dengan selamat dan mudah dengan satu atau dua ketikan.

Penyepaduan dengan kit tersebut juga telah terbukti sangat bermanfaat bagi LRHSoft. Pengguna aktif harian bagi aplikasi tersebut telah meningkat 1,600% kepada lebih 570,000 orang pengguna dalam tempoh beberapa minggu di AppGallery sejak kit tersebut diperkenalkan. Selain itu, keseluruhan proses integrasi berjalan lancar hasil daripada sokongan pantas dari Huawei yang membantu LRHSoft menangani masalah teknikal mereka tanpa mengganggu perkhidmatan mereka.

“Kami sangat teruja untuk menggunakan AppGallery dan menyampaikan Work Shift Calendar (Shifter) kepada berjuta-juta pengguna Huawei,” kata María Spreáfico, Pengurus Pemasaran di LRHSoft. “Proses penggabungan dengan AppGallery dan integrasi Kit Pembelian Dalam Aplikasi HUAWEI juga mampu memuaskan hati para pengguna. Dedikasi pasukan terhadap kejayaan kami adalah sesuatu yang jarang dialami oleh para pembangun dan ini memberikan lebih banyak keyakinan.”

Work Shift Calendar (Shifter) tersedia untuk dimuat turun secara percuma melalui AppGallery di https://appgallery.huawei.com/#/app/C101666933 .

Untuk Maklumat Lanjut, sila layari Forum Pembangun Huawei di https://forums.developer.huawei.com/forumPortal/en/forum/devhub .

Tentang AppGallery – Salah Satu daripada 3 Pasaran Aplikasi Paling Popular di Dunia

AppGallery ialah sebuah ekosistem pintar dan inovatif yang membolehkan pembangun mencipta pengalaman unik untuk para pengguna.  Keupayaan pada Teras HMS unik yang kami hasilkan membolehkan aplikasi diintegrasikan pada seluruh peranti yang berbeza, yang memberikan lebih banyak kemudahan serta pengalaman yang lebih lancar – ini merupakan sebahagian daripada strategi “1+8+N” kami yang lebih luas di Huawei.

Dengan AppGallery, visi kami adalah untuk menjadikannya platform pengedaran aplikasi yang terbuka dan inovatif yang boleh diakses oleh pengguna dan pada masa yang sama, ia melindungi privasi dan keselamatan pengguna dengan ketat sambil memberikan pengalaman yang unik dan pintar kepada mereka. Sebagai salah satu daripada tiga pasaran aplikasi teratas di seluruh dunia, AppGallery menawarkan pelbagai Aplikasi global dan tempatan yang merangkumi 18 kategori, termasuk navigasi & pengangkutan, berita, media sosial dan banyak lagi. AppGallery tersedia di lebih daripada 170 buah negara dan rantau dengan lebih 530 juta pengguna aktif bulanan di seluruh dunia. Huawei telah bekerjasama dengan 2.3 juta pembangun di seluruh dunia dan jumlah muat turun daripada AppGallery telah mencecah 384.4 bilion kali dalam tahun 2020.

Tentang HMS Core – Blok Pembinaan Ekosistem yang Komprehensif Memperkasakan Pembangunan Aplikasi

HMS Core menawarkan pelbagai keupayaan peranti dan awan terbuka yang memudahkan pembangunan yang cekap, pertumbuhan pantas dan pengewangan yang fleksibel. Ini membolehkan pembangun global meneruskan inovasi yang menakjubkan, menyampaikan pengalaman pengguna peringkat seterusnya dan menjadikan kandungan dan perkhidmatan premium boleh diakses secara meluas.

Keywords: Computer/Electronics Entertainment Mobile Entertainment Multimedia/Online/Internet Telecommunications New products/services


HUAWEI Nova 4 Kini Mendarat Di Malaysia – Harga RM1,899 Dapatkan Mulai 14 Februari 2019

HUAWEI hari ini secara rasminya telahpun melancarkan peranti terbaru keluaran mereka, HUAWEI Nova 4 ke pasaran tempatan – yang mana merupakan peranti pertama HUAWEI menyokong rekaan paparan skrin berlubang.

Nova 4 hadir dengan paparan IPS LCD bersaiz 6.4 inci FHD+ yang menyokong resolusi 2310 x 1080 piksel, bersama rekaan paparan berlubang menempatkan kamera selfie sebesar 25MP (bukaan sebesar : 3.05mm).

Enjin telefon pintar ini diperkuatkan oleh cip permproses Kirin 970 yang digandingkan dengan memori sebesar 8GB RAM bersama storan dalaman 128GB. Lebih menarik, di dalamnya turut tertanam teknologi GPU Turbo yang dinaik taraf bagi meningkatkan prestasi permainan yang baik.

Pada kamera, Nova 4 dilengkapi dengan sokongan sistem tri-kamera utama pada panel belakang. Seperti yang kita tahu, ia sebenarnya hadir dengan dua versi iaitu standard (kombinasi sensor: 20MP +16MP + 2MP) dan premium (kombinasi sensor : 48MP +16MP + 2MP.

Namun hanya satu varian sahaja ditawarkan untuk pasaran tempatan iaitu versi standard yang mempunyai gabungan lensa sebesar 20MP (f/1.8) + 16MP (f/2.2) lensa ultra lebar, dan sensor kedalaman 2MP (f/2.4). Kamera Nova 4 dilengkapi dengan teknologi AI selain turut menampilkan penstabilan imej EIS pada rakaman video.

Spesifikasi lain termasuklah bateri berkapasiti 3,750mAh bersama pengecasan pantas 18W dan terdapat pengimbas cap jari fizikal berbentuk bulat pada panel belakang.

Tersedia dalam dua warna iaitu Crush Blue dan Black, Nova 4 kini ditawarkan di pasaran tempatan pada harga RM1,899. Bagi yang berminat, ketersediaan bermula 14 Februari dan anda boleh memilikinya menerusi HUAWEI Experience Stores, syarikat telekomunikasi utama dan pengedar-pengedar sah HUAWEI.


Samsung Galaxy A70e Pula Dah? Kebocoran Render Kini Muncul!

Kejutan lagi! Samsung mungkin muncul dengan smartphone baru lagi? Ia susulan terdapat khabar angin yang kini tersebar secara meluas di media sosial mengatakan syarikat terkemuka Korea Selatan itu dalam perancangan pembinaan satu lagi peranti di bawah siri A iaitu Samsung Galaxy A70e.

Memetik imej tersebar, Samsung Galaxy A70e mungkin membawakan persediaan tiga kamera utama (terdapat persediaan LED Flash) dengan sokongan pengimbas cap jari fizikal pada belakang peranti. Untuk skrin hadapan, ia mungkin mempunyai paparan Infinity-U –  bezel pada sekeliling peranti dilihat sedikit tebal. Sumber juga mendedahkan peranti ini mungkin mempunyai bicu audio dan menyokong port MicroUSB.

Spesifikasi utama peranti masih belum diketahui. Kekal bersama eRing untuk lebih info terkini! Oh yea! Bagi yang berminat untuk dapatkan siri Samsung Galaxy S20, pra – tempahan telah pun dibuka sehingga 26 Februari ini! Jangan lupa dapatkan seunit hari ini juga! Layari, Samsung Malaysia.

[ S U M B E R ] , [ S U M B E R 1 ]


Instagram Menambah Lokasi Dan Hashtag Stories Dalam Halaman Explore

Semenjak dua menjak ini Instagram nampaknya sering memperkenalkan ciri-ciri ‘baru’ yang diambil daripada aplikasi Snapchat. Walaupun begitu pengguna masih tidak hiraukan selain ia memberi lebih keseronokan kepada mereka. Hari ini anak syarikat Facebook memperkenalkan dua lagi ciri baru iaitu lokasi dan hashtag Stories yang boleh dijumpai di halaman Explore. Pengguna boleh tap ke bahagian kedua di bawah bersebelahan paparan home untuk menggunakan ciri ini.

Cincin stories ini akan mempamerkan berkenaan lokasi yang berhampiran dengan anda. Stories ini datang daripada pengguna yang menggunakan sticker lokasi di dalam stories mereka.

Selain itu, untuk stories Hashtag pula ia membantu dan memudahkan pencarian bergantung dengan minat anda. Oleh itu, apabila anda mencari hashtag, cincin stories ini mungkin berada di bahagian atas halaman. Ini pula dicipta melalui orang-orang yang telah menggunakan hashtag lokasi dalam stories mereka.

Jika stories anda dipaparkan di halaman orang lain, ia akan memberitahu berapa ramai yang telah melihatnya. Ciri-ciri ini akan mula berada dalam Instagram versi 10.22 di platfom Android dan juga iOS pada minggu-minggu akan datang.


Sony Xperia XZ1 Compact Mula Dijual Dengan Tanda Harga RM2,099

Bulan yang sebelumnya Sony Malaysia telah membawa masuk Sony Xperia XZ1 ke pasaran tempatan, malangnya untuk model kompak ia tidak dibawa bersama. Disebabkan mendapat permintaan yang tinggi oleh pengguna dan peminat tegar, kini Sony Xperia XZ1 Compact diumumkan ke pasaran Malaysia.

Meletakkan ia sebagai telefon pintar dalam kelas flagship mini, peranti ini dilengkapi dengan beberapa perkakasan yang baik serta ciri-ciri menarik seperti 3D Creator menggunakan kamera Motion Eye, paparan yang tajam, dan sistem audio premium.

Apa yang cuba diketengahkan ialah fungsi 3D creator, melalui kamera utama 19 Megapiksel f/2.0 Motion Eye, pengguna kini mampu mengambil gambar 3D untuk dijadikan avatar di dalam aplikasi AR atau mencetak ia menerusi 3D printer. Selain itu, untuk rakaman video gerak perlahan, sensor ini juga menyokong sehingga 960 fps (bingkai sesaat).

Kamera depan pula mampu mengambil gambar dengan lebih luas menggunakan lensa sudut lebar 120 darjah. Manakala, ciri hiburan pula dimuatkan dengan Hi-Res Audio bersama fungsi pembatalan bunyi bising. Speaker ini menawarkan ClearAudio+ dengan meningkatkan 50% kualiti di dalam audio.

Paparan pula dipadankan dengan skrin 4.6 inci Triluminos Corning Gorilla Glass 5 bersama kerangka bodi kalis air dan debu IP68. Melengkapkannya, set cip Snapdragon 835, RAM sebesar 4GB dan storan 32GB yang menyokong kad microSD turut dioperasikan oleh Android 8.0 Oreo. Bateri sebesar 2,700mAh juga menyokong fungsi pengecasan pantas Quick Charge 3.0.

Sony Xperia XZ1 Compact boleh didapati mulai hari ini dengan harga RM2,099 dengan pilihan warna White Silver, Black, Horizon Blue, dan Twilight Pink.


Lesen Dagangan HUAWEI Dilanjutkan Lagi – Sehingga Sekitar Februari 2020!

Akhirnya persoalan terjawab! Jabatan Perdagangan AS kini mengeluarkan kenyataan rasmi di mana, tempoh lesen dagangan HUAWEI kini dilanjutkan lagi kepada 90 hari (3 bulan) – bakal berakhir pada 16 Februari 2020. Untuk makluman, ini merupakan lanjutan ketiga yang diberikan kepada HUAWEI selepas disenarai hitam pada bulan Mei lalu.

Sumber berkata sepanjang tempoh lanjutan ini, HUAWEI dibenarkan meneruskan kegiatan sedia ada termasuk menyediakan kemas kini perisian dan mengekalkan peralatan rangkaiannya. Difahamkan juga, lanjutan ini diberikan bertujuan melancarkan perkhidmatan telekomunikasi di negara tersebut – termasuk penyelidikan keselamatan siber untuk mengekalkan integriti dan kebolehpercayaan rangkaian serta kelengkapan operasi.


Minecraft Starter Collection Kini Tiba – Ditawarkan Pada Harga RM129

Permainan Minecraft Starter Collection kini secara rasminya ditawarkan di pasaran tempatan! Pun begitu, difahamkan buat masa ini permainan ini hanya dilancarkan secara digital. Untuk versi fizikal bakal tiba pada 16 Januari kelak. Bagi yang berminat, kedua-dua versi ini ditawarkan pada harga RM129 menerusi PSN Store.

Minecraft Starter Collection menerima pelbagai kemas kini baharu dengan bundle lebih menarik. Kini, pemilik permainan Minecraft boleh mendapatkan Minecraft Starter Collection yang termasuk permainan asas bersama item dalam permainan termasuk :


vivo X27 & X27 Pro Diperkenal – Rekaan Pop-Up Kamera Dengan Lampu RGB + Sokong  Bateri 4,000 mAh

vivo terus melebarkan sayapnya menerusi kemunculan model terbaru mereka, vivo X27 & vivo X27 Pro yang dilihat menyajikan rekaan yang anggun bersama spesifikasi kelas pertengahan berkuasa.

vivo X27 menampilkan rekaan skrin penuh bersaiz 6.39 inci FHD+ Super AMOLED bersama bezel nipis. Dari segi kamera, X27 membawakan kamera Selfie ‘Pop-Up sebesar 16MP dengan lampu RGB terbina dalam 6 warna berbeza pada sisi lensa. Lensa utama, ia dilengkapi tiga kamera : 48MP (Sony IMX586) + 13MP (Ultra Wide-angle) + 5MP (Depth).

Model ini tersedia dalam dua varian berbeza iaitu versi cip pemproses Snapdragon 675 SoC bersama memori 8GB RAM + 128GB ROM dan versi Snapdragon 710 dengan  8GB + 256GB. Melengkapinya, bateri 4000mAh bersama vivo FlashCharge 22.5W dan menjalankan sistem operasi FunTouch OS 9 berasaskan Android 9.0 Pie.

vivo X27 Pro pula hadir dengan saiz badan yang lebih besar. Model ini dipadankan dengan paparan bersaiz 6.7 inci FHD+ dan dibina dengan kamera selfie ‘Pop-Up 32MP bersama Dual Tone LED Flash. Kamera swafotonya juga memiliki jalur LED RGB yang sama seperti vivo X27.

Dalaman peranti ini dikuasakan oleh Snapdragon 710 SoC diiringi memori 8GB RAM + 256GB ROM. Peranti ini juga membawakan sokongan tiga kamera utama : 48MP (Sony IMX586) + 13MP (Ultra Wide-angle) + 2MP (Night Vision Sensor). Melengkapinya, bateri 4000mAh bersama vivo FlashCharge 22.5W dan menjalankan sistem operasi FunTouch OS 9 berasaskan Android 9.0 Pie.

Kedua-dua model ini ditawarkan di pasaran China pada harga berikut :


Maestro Andrea Bocelli di Hegra Secara Langsung dan Percuma di YouTube: Suruhanjaya Diraja AlUla

ALULA, Arab Saudi, 7 April 2021 /PRNewswire/ — Andrea Bocelli, penyanyi tenor yang paling diminati di dunia akan membuat persembahan yang pertama di dunia di Tapak Warisan Dunia UNESCO Hegra pada 8 April 2021. Walaupun acara ini hanya untuk tontonan 300 orang secara bersemuka, persembahan ini akan disiarkan secara penstriman langsung dan percuma di Saluran YouTube maestro itu untuk jutaan para peminat di seluruh dunia.

Persembahan di AlUla, Arab Saudi ini akan dianjurkan di antara makam-makam Nabata di bandar purba Hegra. Ini merupakan kali pertama lokasi ini menjadi tempat untuk sebuah acara muzik yang berkaliber seperti ini dan pakar tenor ini telah menjanjikan penyampaian suasana yang intim yang terdiri daripada ahli-ahli muzik Filharmonik Arab serta tetamu istimewa iaitu Loren ALLRED, Matteo BOCELLI, penyanyi soprano Francesca MAIONCHI bersama pemain piano EUGENE KOHN.

Konsert ini menandakan tahun ketiga berturut-turut bagi Bocelli mengadakan persembahan di AlUla dan telah menggembirakan para penonton pada kedua-dua persembahan terdahulu semasa festival Winter dan Tantora. Acara ini menjanjikan sebuah sambutan warisan, kebudayaan, muzik dan optimisme yang tidak boleh dilepaskan.

Walaupun senarai artis masih belum diumumkan, pihak penganjur telah berjanji bahawa para peminat yang lama dan baharu tidak akan berasa kecewa. Seorang tetamu yang akan membuat kejutan juga masih dirahsiakan dan akan didedahkan kepada para penonton pada malam itu dan bukan sebelumnya.

Hegra yang dibina pada abad pertama SM oleh Kerajaan Nabata, merupakan sebuah kota purba padang pasir di mana terletaknya ribuan makam yang telah dipotong menjadi pergunungan batu pasir. Sekurang-kurangnya 100 buah makam mempunyai fakad dengan ukiran terperinci yang merupakan keistimewaan tukang-tukang Nabata yang mahir.

Konsert ini akan disiarkan secara langsung dan percuma di saluran YouTube Andrea Bocelli pada 8 April, jam 12 tengah hari di Los Angeles, 3 petang di New York, 8 malam di London, 9 malam di Rom, Paris dan Berlin, 10 malam di Moscow dan Arab Saudi. Buat masa ini, persembahan ini tidak disediakan secara ulangan atau atas permintaan, oleh itu para peminat adalah digalakkan untuk menonton secara langsung atau akan ketinggalan.

Untuk maklumat lanjut tentang di mana untuk menontonnya di lokasi anda, sila layari experiencealula.com

Keywords: Amusement Parks and Tourist Attractions Computer/Electronics Entertainment Multimedia/Online/Internet Music Travel New products/services


Honor 8 Bakal Tiba Di Malaysia Tidak Lama Lagi?

Melalui Facebook Honor Malaysia, Honor telah memberi gambaran mengenai kemunculan smartphone terbarunya di pasaran tempatan tidak lama lagi. Ia tidak lain, pastinya Honor 8 yang telah dilancarkan di China pada bulan lepas.

Ramai yang menantikan kemunculan model dari siri Honor, kerana selain harganya yang mampu milik ia juga menawarkan spesifikasi yang hebat! Keistimewaan Honor 8 terletak pada lensa kameranya yang menampilkan dua buah lensa kamera beresolusi 12 Megapiksel dan dibantu oleh auto fokus jenis Laser serta Aperture f/2.2, sama seperti yang dapat dilihat pada model Honor V8 sebelum ini.

Honor 8 telahpun dijual di China dengan harga USD 299 (kira-kira RM 1,193) untuk model 32GB/3GB RAM, USD 343 (kira-kira RM 1,369) untuk model 32GB/4GB RAM, dan USD 374 (kira-kira RM 1,492) untuk model 64GB/4GB RAM.

Berapakah pula harganya di Malaysia? Sama-sama nantikan kemunculan Honor 8 di Malaysia tidak lama lagi!


SHAREit menjadi sumber media yang berkembang dengan sangat pesat di seluruh dunia

Menduduki tempat teratas berhubung dengan pertumbuhan di kalangan sumber media di seluruh dunia dalam Edisi XI Indeks Prestasi AppsFlyer (AppsFlyer Performance Index)

SINGAPURA, 20 Oktober 2020 /PRNewswire/ — SHAREit, aplikasi penemuan, penggunaan dan perkongsian kandungan global menduduki tempat pertama di peringkat global dari segi pertumbuhan di kalangan sumber media menurut Edisi XI Indeks Prestasi AppsFlyer yang dikeluarkan baru-baru ini[1]. Platform ini menyaksikan kadar pertumbuhan 160% dalam pemasangan aplikasi pada Separuh Pertama tahun 2020 berbanding edisi Separuh Kedua tahun 2019 bagi laporan yang sama. Kenaikan ini disertai dengan peningkatan ketara dalam pangkalan pelanggan aplikasi yang membantunya mendapatkan tempat teratas di benua kecil India, Asia Tenggara dan Timur Tengah.

SHAREit ranks No.1 in the latest AppsFlyer Global Growth Index

Pencapaian ini menyusuli prestasi luar biasa SHAREit dalam Edisi X AppsFlyer Performance Index yang mana ia berada di kedudukan ke-3 dan ke-5 dari segi pertumbuhan, masing-masing di Asia Tenggara dan India. Indeks Prestasi oleh AppsFlyer, telah menjadi kad laporan standard industri untuk iklan mudah alih sejak edisi pertama pada tahun 2015. Indeks ini ialah alat untuk pemasar aplikasi, di seluruh dunia, untuk melihat kedudukan prestasi sumber media mudah alih. Maka, kemajuan SHAREit menonjolkan utiliti luar biasanya untuk pengiklan dan disokong oleh tawaran-tawaran produk istimewa jenama.

Mengulas perkara ini, Encik Karam Malhotra, Naib Presiden Rakan Kongsi & Global SHAREit berkata, “Ini merupakan pencapaian yang signifikan bagi kami di SHAREit. Kami amat berbesar hati mendapat pengiktirafan daripada AppsFlyer ini dan yakin bahawa ia adalah bukti kerja keras yang telah kami lakukan untuk mengubah SHAREit menjadi platform kandungan holistik seperti sekarang. Adalah sangat menggembirakan untuk melihat pertumbuhan dan pengiktirafan ini di sebalik cabaran yang dihadapi oleh dunia pada tahun 2020 dan selanjutnya menginspirasi kita untuk terus komited untuk berusaha mencapai kecemerlangan di masa depan.

Dengan pangkalan pengguna yang mempunyai lebih daripada 1.8 bilion pengguna yang menuturkan 45 bahasa di lebih kurang 200 buah negara, SHAREit merupakan satu-satunya platform yang tidak hanya menyediakan kandungan format pendek, tetapi juga pelbagai permainan dalam aplikasi, menjadikannya kedai sehenti untuk keperluan hiburan digital pengguna. Berserta dengan semua itu, SHAREit berfungsi dengan lancar di dalam talian dan di luar talian menyediakan pemasar dengan penonton tambahan yang penting. Selain itu, SHAREit merupakan ekosistem pertama yang bekerjasama dengan Google Play untuk memeriksa, mengesahkan dan mengaitkan setiap aplikasi rakan ke rakan untuk menyokong kerjasama yang stabil dengan pelanggannya. Dengan memanfaatkan jangkauan luas dan profil demografi yang unik, SHAREit menawarkan penyelesaian iklan untuk membantu jenama daripada beberapa bidang seperti permainan, e-dagang, teknologi kewangan (fin-etch) dll. mencapai kedudukan teratas.

SHAREit merupakan sebuah syarikat teknologi global yang menyediakan fungsi penemuan, penggunaan dan perkongsian kandungan kepada penggunanya. Menurut AppAnnie, aplikasi SHAREit adalah aplikasi ke-6 yang paling banyak dimuat turun pada tahun 2019 di Apple App Store Apple dan Google Play Store. SHAREit mempunyai 1.8 bilion pengguna di seluruh dunia dan lebih daripada 500 Juta Pengguna Aktif Bulanan (Monthly Active Users atau MAU), beroperasi dalam 45 bahasa yang berbeza.

Keywords: Computer/Electronics Entertainment Mobile Entertainment Telecommunications


Acer Melancarkan Chromebox Khusus Untuk Persidangan Mahupun Mesyuarat

Di samping Acer memperkenalkan komputer riba pada harga yang berpatutan, pihak Acer seterusnya memperkenalkan peranti Chromebox untuk kegunaan acara persidangan atau mesyuarat kecil yang menghubungkan pengguna Chromebox di serata tempat pada satu-satu masa.

Set lengkap Acer Chromebox Meeting CXV2 ini dilengkapi dengan CPU / Server, kamera, pembesar suara, alat kawalan jauh dengan papan kekunci qwerty dan thumb drive. Pengguna boleh mengakses Chromebox sehingga 15 orang dan boleh bercakap sambil video dirakam sambil dilihat oleh ahli lain. Peranti ini dikuasakan oleh Intel Core i7 5500-U, storan dalaman 16GB SSD, dan DDR3L RAM 4GB membolehkan peranti ini dihidupkan hanya lapan saat.

Sebagai tambahan, Chromebox ini telah dilindungi dengan tahap keselamatan yang tinggi dari digodam dan tidak mudah diserang virus. Setiap pengguna boleh mengakses Chromebox melalui pelayar aplikasi ChromeOS, Windows, MacOS, iOS dan Android dengan mudah. Kamera yang terdapat di dalam set Chromebox dilengkapi lensa Carl-Zeiss HD penuh dan pandangan sudut lebar. Selain itu, kamera ini akan melaraskan gambar dalam keadaan gelap dengan bantuan auto-focus.

Terakhir, Acer juga menyediakan peranti Chromebox CXI2 untuk kegunaan perniagaan. Seperti contoh, pemilik kedai makanan segera ingin mengubah Menu setiap masa dengan cara yang mudah, pemilik hanya perlu memasukkan maklumat yang diperlukan, seterusnya menggunakan Chromebox CXI2 ini setiap cawangan restoran akan memaparkan Menu yang ditetapkan secara serentak.

Harga bagi model Acer Chromebox CXV2 ialah RM4,599 dan Acer Chromebox CXI2 pula ialah RM1,999, jaminan disediakan adalah selama tiga tahun di atas talian.


Find Dining

Ingin mencari tempat makan yang bukan sahaja sedap untuk membawa keluarga tersayang menikmati makan malam istimewa, tetapi juga berharga murah? Aplikasi Find Dining patut anda muat turun sekarang! Selain boleh memilih harga makanan yang diinginkan, ia turut disediakan dengan navigasi yang boleh diakses secara offline. Malah setiap restoren yang dicadangkan juga mempunyai komen daripada orang awam yang pernah singgah ke restoran berkenaan. Ini sekali gus membolehkan anda membuat pilihan yang lebih tepat. Jika tidak tahu ingin makan apa di restoran yang dipilih, aplikasi ini akan mencadangkan beberapa hidangan istimewa buat anda sekeluarga.


Hiburan Tanpa Sempadan Dengan Samsung SMART TV

Pengguna pada masa kini amat mementingkan isi kandungan hiburan yang meliputi pelbagai sumber dan tanpa had. Menyedari perkara itu, kini Samsung menawarkan pakej pembelian berbaloi-baloi kepada mereka yang mendapatkan Samsung SMART TV.

Bagi setiap pembelian, anda boleh mendapatkan akses HyppTV Everywhere yang dibangunkan Samsung bersama-sama dengan TM. Aplikasi tersebut akan beroperasi atas sokongan sistem operasi Tizen yang digunakan SMART TV dan menawarkan 41 saluran HD dan pelbagai sumber saluran filem yang menghiburkan.

Anda bukan pengguna TM? Tidak perlu risau kerana Samsung menjamin bahawa tawaran ini terbuka kepada setiap pembeli SMART TV tidak kira anda pengguna TM sedia ada ataupun tidak.

Bermula dari 8 September 2016 sehingga 31 Oktober 2016, anda boleh mendapatkan mana-mana model SMART TV dari siri K5500 di pusat jualan Samsung dan menikmati akses percuma HyppTV Everywhere App selama 60 hari (bernilai RM 400). Bagi pengguna sedia ada TM, anda akan menikmati potongan harga istimewa sebanyak RM 100 bagi pembelian SMART TV.


Samsung Muncul Dengan Dua Produk Baru – Galaxy Watch Active & Galaxy Buds

Selain kemunculan barisan Samsung Galaxy S10 dan Samsung Galaxy Fold, syarikat gergasi itu turut melancarkan dua produk baru iaitu jam pintar berfokus kecergasan – Samsung Galaxy Watch Active dan fon telinga tanpa wayar – Samsung Galaxy Buds.

Samsung Galaxy Watch Active membawakan paparan AMOLED bersaiz 1.1 inci (360 x 360 piksel) berbentuk bulat dengan bilah nipis. Ia didatangkan dengan sejumlah sensor untuk memantau kecergasan dan kesihatan termasuklah pemantauan tekanan darah dan latihan bernafas

Dikuasakan oleh cip pemproses Exynos 9110, dilengkapi memori 768MB RAM, bateri 230 mAh dan ketahanan kalis air 5ATM. Difahamkan, jam ini boleh digunakan bersama telefon pintar berasaskan Android atau iOS. Pengguna juga boleh memasang sejumlah aplikasi padanya.

Samsung Galaxy Bud antara salah satu yang menarik perhatian pada acara tersebut. Difahamkan, earphone ini menawarkan masa penggunaan sehingga 6 jam, di samping disertakan sokongan Bixby bagi mengawal melalui arahan suara.

Selain itu, ia juga dibina dengan sokongan pengecasan tanpa wayar – melalui ciri pengecasan pada Galaxy S10. Tidak ketinggalan, ia turut menyertakan kualiti sokongan mikrofon yang baik.

Setakat ini, harga jualan dan ketersediaan kedua-dua produk tersebut untuk pasaran tempatan masih belum diumumkan. Sama-sama kita tunggu.


OPPO Enco W51 Bakal Dirasmikan Tidak Lama Lagi Di Pasaran Tempatan – Hadir Dengan True Noice Cancellation!!!

Ada sesuatu yang menarik buat peminat OPPO apabila mereka akan melancarkan satu lagi earphone terbaharu yang dikenali sebagai OPPO Enco W51 yang hadir dengan True Noice Cancellation dan audio yang berkualiti.

Dengan Hybrid Activr Noice Control berserta dan rekaan yang unik, pastinya anda akan menikmati muzik yang didengari yang lebih asyik.

Teruskan bersama kami untuk mendapatkan berita terkini mengenai peranti ini.


HONOR Band 4 & HONOR Band 4 Running – Harga Bermula RM79

Seiring dengan pelancaran HONOR 10 Lite di pasaran tempatan sebentar tadi, HONOR turut memperkenalkan gelang tangan pintar terbaru mereka iaitu HONOR Band 4. Gelang tangan pintar ini juga hadir dengan versi Honor Band 4 Running.

Anda boleh baca info Band 4 dan Band 4 Running Edition di sini.

HONOR Band 4 Bakal Masuk Ke Pasaran Tempatan Pada Januari Depan

Gelang tangan pintar ini ditawarkan pada harga mampu milik iaitu RM149 untuk versi Band 4, manakala harga RM79 untuk versi Band 4 Running Edition. Ketersedian bermula esok (09 Jan) jam 10 pagi di HiHonor.


What?! Sony Walkman Berharga RM1,278.78 – Boleh Dapatkan Di Lazada?!

Siapa anak zaman Sony Walkman?! Gajet ini memang salah satu kenangan khas budak 80-an, terutama masa itu belum ada lagi penggunaan pemain MP3 maka Walkman menjadi gajet popular di kalangan buda-budak sekolah dengan fungsi radio serta kaset.

Walaupun selepas 15 tahun lamanya, peminat Sony Walkman tentunya akan mendapatkan satu sekiranya terdapat penjualan di pasaran. Baru-baru ini kami ternampak laman e-dagang Lazada terdapat penjual yang menawarkan pemain klasik ini, namun ia ditawarkan pada harga yang jauh lebih tinggi iaitu RM1,278.78.

Ehem… harga setinggi ini ada ke orang yang ingin membeli?! Bagi yang mampu atau sanggup memiliki mungkin YES! Apa salahnya jadikan sebagai kenangan atau koleksi barang antik.


Sudah Tiba Masanya Anda Menjadi Bintang Rock Di Ruang Tamu Rumah

Pernah mempunyai impian menjadi bintang rock? Masih belum terlambat untuk anda merasai sensasi glamor dan kemegahan seorang bintang rock kerana permainan muzik terkenal Rock Band kini sudah hadir dalam versi Virtual Reality.

Sekitar 9 bulan yang lalu, pembina permainan telah memuat naik teaser Rock Band VR dan ia menerima reaksi yang sangat positif dari peminatnya. Terbaru, permainan tersebut membuat kemunculan istimewa dalam acara Tokyo Game Show.

Buat masa kini pembina permainan hanya membangunkan permainan untuk instrumen gitar sahaja, menurut mereka, amat penting bagi pihaknya menjadikan permainan instrumen gitar solid dan stabil sebelum meluaskan lagi aspek permainan kepada instrumen lain. Selain itu, versi demo yang dibangunkan ketika ini hanya menyokong permainan perseorangan sahaja.


OPPO Buka APAC Hub Center Di Kuala Lumpur – Mewujudkan Pengurusan Yang Lebih Efisien!

Dalam majlis OPPO APAC Strategic Launch yang berlangsung di MITEC, OPPO telah mengumumkan bakal OPPO APAC Hub Center yang berpusat di Kuala Lumpur.

Pembukaan Hub ini adalah langkah stategik yang mana lokasi Kuala Lumpur yang terletak di kawasan pasaran Asia.

Hub ini juga bertujuan untuk memberikan pengurusan yang lebih efisien di rantau ini dan antara projek pertama adalam membuka 6 flagship stores di rantau ini menjelang 2020.

OPPO OPPO juga turut bakal melancarkan beberapa peranti IoT untuk kediaman bagi menghadapi zaman sambungan 5G.

Ketika OPPO APAC Strategy Launch tersebut, OPPO turut memperkenalkan kerjasama baru ‘OPPO 5G Landing project’ yang mana melibatkan 15 syarikat telekomunikasi di rantau ini. Antara syarikat telekomunikasi dari Malaysia yang terlibat adalah Maxis, Celcom, Digi dan UMobile.

OPPO 5G Landing Project ini dilaksanakan adalah bertujuan untuk mempercepatkan pengkomersialan 5G di rantau ini.Justeru OPPO akan berkerjasama secara rapat bagi memberikan pengalaman 5G yang canggih.

Ketika majlis tersebut, OPPO turut memperkenalkan beberapa produk baharu yang bakal menjengah pasaran tahun hadapan. Antara yang diperlihatkan adalah OPPO 5G CPE T1 dan OPPO Enqo Free Wireless Headphones.

OPPO juga turut memperkenalkan sistem operasi yang baharu iaitu ColorOS 7 yang pastinya memberikan antara muka yang lebih baik disamping Dark Mode, ikon baharu dan kawalan yang lebih lancar.

Tempoh percubaan bagi ColorOS 7 ini adalah mengikut model telefon dan versi percubaan adalah untuk pengguna terhad sahaja.

Bagi mendapatkan maklumat lanjut, anda bolehlah melayari laman sesawang rasmi OPPO, Facebook OPPO, OPPO Official Online Store, Lazada dan Shopee.


Penaja Baharu Manchester United Kini Adalah Qualcomm!!

Pasukan bola sepakan terkemuka dunia, Machester United kini telah menerima penaja baru iaitu Qualcom bagi musim ini.

Menariknya, antara perkara pertama yang dilakukan oleh Qualcomm adalah mempertigkat rangkaian celular di Old Trafford yang akan memberikan jaringan internet yang lebih laju kepada penonton.

Pastinya ini merupakan perkara yang menerujakan buat penyokong pasukan Machester United.


[Promosi] : Beli SATU OPPO Reno, Percuma SATU – Eksklusif Dengan Pelan MaxisOne!

OPPO dengan kerjasama Maxis kini menawarkan promosi beli 1 PERCUMA 1! Huyooo! Siapa yang tak nak barang free kan? AHA! Lepas ni korang boleh membeli OPPO Reno dan dapat satu lagi percuma dengan melanggan Pelan MaxisONE 158 atau Pelan MaxisONE 188.

Melalui pakej ini, anda tidak perlu berbelanja lebih sebaliknya boleh mendapatkan OPPO Reno (RM1,999) pada harga serendah RM73 (apabila menambah sub-line) tanpa memerlukan kad kredit. Lebih menariknya lagi, Pelan MaxisONE 158 dan Pelan MaxisONE 188 menawarkan 60GB data internet serta panggilan tanpa had khas buat pengguna.

Promosi bermula SEKARANG. Bagi yang berminat, anda boleh layari Maxis untuk ketahui lebih maklumat lanjut. Kekal bersama eRing untuk maklumat dan lebih banyak promosi menarik!


Mozilla Melancarkan Firefox Quantum Untuk Android, iOS, Dan Komputer

Mozilla baru sahaja melancarkan Firefox Quantum untuk peranti di bawah platfom iOS dan Android. Mozilla mengatakan pelayar internet ini kini dua kali lebih pantas berbanding Firefox biasa untuk enam bulan lalu.

Apa yang telah dipertingkatkan dalam versi ini ialah kelajuan dalam melayari internet. Firefox Quantum juga menerima antaramuka baharu yang lebih moden yang dipanggil Photon. Selain itu, sistem antaramuka ini lebih lancar semasa menatal skrin disebabkan Mozilla menggunakan enjin yang baru.

Dalam masa yang sama, kami juga sedang menggunakan Firefox Quantum pada komputer dan boleh dilihat perbezaan dari segi kepantasan dan kelancaran. Kami rasakan frame rate yang diguna pakai kini lebih tinggi berbanding pelayar Chrome yang biasa digunakan.

Mozilla juga mengumumkan Firefox akan dikemas kini dari semasa ke semasa untuk memberikan pengalaman yang lebih baik kepada pengguna mereka. Buat masa ini, ia hanya tersedia dalam versi beta untuk telefon pintar manakala untuk komputer ia boleh dimuat turun bermula hari ini.


Jualan Pertama Siri Huawei Mate 20 & MateBook Bermula 27 & 28 Oktober 2018!

Sebelum ini kami ada berkongsi dengan anda mengenai pelancaran rasmi siri Huawei Mate 20 dan MateBook di London. Kepada yang tidak tahu, pra-tempah siri Huawei Mate 20 telahpun ditutup pada 22 Oktober lepas.

Apa yang membanggakan, model ini telah habis di pra-tempah dalam masa beberapa jam sahaja tempahan dibuka di kedai atas talian Huawei, Lazada, 3ex serta senQ.

Sekiranya anda tidak mahu melepaskan peluang untuk menjadi salah seorang pemilik siri Mate 20 atau MateBook terawal di negara ini, pastikan anda tidak melepaskan peluang untuk menghadiri jualan pertamanya yang akan berlangsung pada 27 dan 28 Oktober nanti, jam 10 pagi. Anda boleh mengunjungi tiga lokasi berbeza pada hari tersebut seperti berikut:

Istimewanya, kepada 1000 pelanggan pertama di Pavilion, 300 pelanggan pertama di Queensbay Mall dan 300 pelanggan pertama di AEON Bandar Dato Onn akan menerima dron DJI Tello bernilai RM469 secara PERCUMA dengan setiap pembelian siri Huawei Mate 20.

Sementara pelanggan siri MateBook pula berpeluang menerima Huawei ANC Wired Earpiece bernilai RM295. Memandangkan hadiah ini ditawarkan dalam stok yang terhad, anda disarankan untuk datang lebih awal ke tiga lokasi tersebut pada hujung minggu ini iaitu 27 hingga 28 Oktober 2018 nanti.

Untuk maklumat lanjut berhubung hari jualan pertama siri Huawei Mate 20 serta MateBook, anda boleh layari Facebook rasmi Huawei Mobile.


Google I/O – Ciri-Ciri Baru Diperkenalkan Pada Android O Beta

Android O adalah sistem operasi platfom terbaru Google selepas Android 7.0 Nougat kebanyakannya yang masih belum diterima sepenuhnya oleh mana-mana telefon pintar. Sistem operasi ini akan dilancarkan secara rasmi antara bulan Jun sehingga bulan September nanti.

Sementara itu, versi Beta hanya boleh didapati di peranti Google Pixel, Google Pixel XL, Nexus 6P, Nexus 5X, atau Pixel C buat masa sekarang. Acara Google I/O ini juga memperkenalkan Project Treble iaitu insiatif kepada peranti yang lain untuk menerima kemas kini terbaru Andorid O.

Seperti yang kita lihat pada iPad atau aplikasi pihak ketiga, ciri ini membolehkan pengguna menggunakan dua aplikasi secara serentak, di mana aplikasi yang kedua akan ditindihkan di atas aplikasi sedia ada. Seperti contoh, anda sedang menaip mesej pada masa yang sama ingin menonton video, ini adalah ciri kecil yang ditambah daripada ciri asal multi-tasking dan juga split-screen pada Android 7.1.1 Nougat.

Jika sebelum ini masa yang diambil untuk memproses sesuatu data atau membuka aplikasi bergantung kepada perkakasan dalaman peranti. Kini, perisian Android O akan membantu peranti memproses dengan lebih cepat malah membuka aplikasi akan menjadi lebih laju.

Ini adalah ciri yang akan menjimatkan bateri sesebuah peranti, dengan menyahkan sebarang aktiviti background. Bersama-sama mod Doze yang ada pada Nougat sebelum ini, ia akan memberikan pengguna masa menunggu yang lebih lama.

Setiap versi baru Android akan membawakan kemas kini untuk notifikasi dan Android O juga tidak terkecuali. Sebelum ini, Android Nougat membolehkan pengguna untuk mengambil tindakan dalam panel notifikasi itu, dan seperti yang kita lihat dalam pratonton pemaju pertama, kini pemaju boleh memberikan kuasa yang lebih besar kepada pengguna untuk bertukar-tukar tetapan yang biasanya memerlukan pencarian melalui menu selepas menu.

Pengguna sering menyalin teks atau pautan untuk paste di tempat lain, tidak dengan Android O kerana sokongan pembelajaran mesin akan membantu pengguna untuk mengakses dengan lebih cepat. Seperti contoh, pengguna highlights sesuatu nombor telefon dan ia akan terus membawa anda ke pendail telefon.

Kali ini pengguna boleh melihat sebarang maklumat lanjut atau perkembangan tentang aplikasi yang ditekan lama (tap) tanpa menggunakan aplikasi pihak ketiga. Walaubagaimanapun, pihak pembangun masih belum menerangkan ciri ini secara lanjut, kemungkinan masih di dalam rangka kerja.


Sudah Sedia Untuk Berlari Di Dalam Super Mario Run?

Kemunculan semula permainan klasik sememangnya sangat ditunggu-tunggu ramai pengguna. Lihat saja Pokemon Go yang mendapat sambutan luar biasa selepas dilancarkan, dan hari ini giliran Super Mario pula menemui peminat dalam permainan versi mobil pertama, Super Mario Run.

Di dalam permainan ini, Mario akan berlari merentasi dunia untuk menyelamatkan Peach yang diculik Bowser. Larian Mario adalah dalam mod automatik dan anda boleh mengawal lompatan dan laluan larian untuk mengutip syiling dan item-item yang bertaburan di dunia Super Mario Run.

Permainan ini eksklusif untuk pengguna iOS sahaja buat masa sekarang dan anda boleh memuat turunnya secara percuma.


Jangan Terlepas Peluang Sertai Program HUAWEI ‘Level-Up’ – Tukar Smartphone Lama, Dapat Siri HUAWEI P30 Baru!

Jangan lepaskan peluang untuk sertai program HUAWEI ‘Level-Up’ di mana korang boleh menaik taraf smartphone lama kepada siri HUAWEI P30 yang baru! Program bermula 6 April di 108 buah HUAWEI Experience Stores seluruh Malaysia. WOWWW! Bestnya…

Ohh ya! Korang jangan lupa datang dan memeriahkan pelancaran jualan rasmi pertama siri HUAWEI P30 yang akan berlangsung pada Sabtu ini – 6 April 2019! Ajak ahli keluarga dan kawan-kawan sekali okay!

Apa yang bestnya, acara kali ini adalah HUAWEI telah meluaskan bilangan lokasi pelancaran ke 11 HUAWEI Experience Stores di seluruh Malaysia! Lebih gempaknya, sebanyak 6,000 unit HUAWEI backup bernilai RM599 menanti pembeli siri HUAWEI P30 yang bertuah!

Selain itu, setiap pembelian HUAWEI P30 Pro akan menerima HUAWEI Snorkeling case bernilai RM428. Manakala untuk setiap pembelian HUAWEI P30 pula bakal hadir dengan Wireless Charging back cover berharga RM268 secara percuma! Siri HUAWEI P30 ditawarkan pada harga :

Lebih mengujakan, HUAWEI turut menawarkan jaminan lanjutan sehingga 18 bulan untuk setiap pembelian siri HUAWEI P30 (selaras dengan polisi waranti HUAWEI – merangkumi masalah pelbagai faktor).

Haa, untuk pengetahuan korang! Selain daripada siri HUAWEI P30, HUAWEI Matebook 13 dan HUAWEI Watch GT juga kini telah pun ‘menggegarkan’ pasaran tempatan. Kedua-dua peranti ini boleh didapati bermula 6 April 2019 di semua HUAWEI Experience Stores di seluruh Malaysia! Ketersediaan seperti berikut :

** HUAWEI WATCH GT 42mm Edition boleh didapati bemula 4 Mei 2019


CERtified – Piawaian Keselamatan Bursa Mata Wang Kripto oleh Hacken

KYIV, Ukraine, 6 Julai 2020  /PRNewswire/ — Keselamatan siber bursa mata wang kripto adalah sangat penting dalam dunia yang semakin berciri digital pada hari ini. Platform-platform ini bertanggungjawab untuk sejumlah besar token mata wang kripto yang biasanya bernilai puluhan juta dolar, kepunyaan beribu-ribu pengguna unik, lalu menjadikannya sasaran utama penjenayah siber.

Bagi meningkatkan tahap keselamatan semua pemegang kepentingan mata wang kripto secara keseluruhan, syarikat keselamatan siber yang terkemuka Hacken memperkenalkan platform CER.live dan piawaian perakuan keselamatan siber CERtified.

Piawaian Perakuan Keselamatan Siber Seluruh Industri yang Pertama

Bursa mata wang kripto mudah terdedah kepada ancaman utama seperti vektor keselamatan siber perbankan tradisional serta kelemahan yang ditimbulkan oleh kurangnya pelaksanaan rantaian blok.

Dilancarkan oleh Hacken pada tahun 2018, Crypto Exchange Ranks (CER.live) ialah platform pertama yang menetapkan piawaian keselamatan siber dalam industri bursa mata wang kripto.

Objektif utama platform CER.live dan piawaian perakuan keselamatan siber CERtified adalah untuk mendidik dan mencegah pengguna daripada berdagang di bursa mata wang kripto yang tidak melabur secukupnya dalam keselamatan dana pedagang mereka dan menggalakkan bursa mata wang kripto untuk mematuhi piawaian keselamatan siber.

CERtified – Kaedah Perakuan Unik Hacken

Kaedah unik CERtified daripada Hacken memberi perakuan kepada bursa bermula daripada bursa yang tidak diperakui kepada bursa diperakui dengan 3 bintang yang mematuhi kriteria keselamatan siber yang paling ketat.

Tahap perakuan adalah berdasarkan kepada empat kriteria. Skor Keselamatan Siber merupakan kombinasi antara keselamatan pelayan, keselamatan pengguna, keselamatan bersumberkan khalayak dan kes godam terdahulu. Ujian penembusan digunakan untuk meniru tindakan pengguna berniat jahat yang menyerang bursa. Tujuan ujian ini adalah untuk meninjau kemungkinan bagi mendapat akses dan kawalan agar isu ini dapat diperbaiki. Ujian penembusan perlu dilakukan secara berkala memandangkan ciri-ciri baharu ditambah kepada bursa berkenaan.

Memandangkan bursa tak solven boleh membawa kepada kemudaratan kewangan yang besar kepada penggunanya, alamat dompet yang dimiliki oleh bursa mata wang kripto seharusnya didedahkan untuk menunjukkan bukti dana mereka. Dengan cara ini, risiko ketaksolvenan boleh diperingkatkan secara objektif.

Ciri terakhir dalam proses perakuan merupakan amalan menjalankan program Bug Bounty yang dikendalikan oleh penyedia keselamatan luar atau bersumberkan khalayak. Program pemburuan pepijat (bug bounty) dijalankan oleh pakar keselamatan siber dan penggodam yang bertujuan untuk mengesan ralat pada perisian dan konfigurasi yang boleh menyusup melepasi pembangun serta pasukan keselamatan.

Bursa mata wang kripto dapat memenuhi syarat semua kategori di atas akan diperakui. Untuk mengetahui lebih lanjut mengenai kriteria perakuan, baca catatan blog yang berikut.

Piawaian CERtified Telahpun Diterima Pakai Oleh Pengusaha Industri

Kaedah dan piawaian CERtified diterima baik oleh industri mata wang kripto. Sudahpun terdapat lebih daripada 50 bursa mata wang kripto yang diperingkatkan dalam platform CER.live.

Hacken juga dengan bangganya mengumumkan bahawa CoinGecko, pengagregat data mata wang kripto bebas yang terkemuka di dunia, telah mengemas kini algoritma Trust Score mereka untuk bursa dengan menggabungkan Perakuan CER.live dan Skor Keselamatan Siber sebagai penyedia data mereka. Lebih banyak rakan kongsi yang akan menerima pakai kaedah CERtified akan turut diumumkan oleh Hacken pada masa akan datang.

Hacken ialah syarikat keselamatan siber terkemuka yang menyasarkan pasaran korporat dan pengguna. Ditubuhkan pada tahun 2017, sejak itu Hacken menjadi rakan kongsi keselamatan global untuk syarikat-syarikat seperti VeChain, Oneledger, AirAsia dan banyak lagi.

Hacken menawarkan pelbagai produk dan perkhidmatan keselamatan siber termasuk piawaian perakuan CER.live untuk bursa mata wang kripto, platform pemburuan pepijat HackenProof dan aplikasi perlindungan keselamatan siber pengguna HackenAI.

Baru-baru ini, Hacken melancarkan komuniti dalam talian Hacken Club, yang mana peminat keselamatan siber berkongsi dan berbincang mengenai amalan, siasatan keselamatan siber yang terbaik dan mendedahkan komplot dan penipuan sebenar dalam dunia siber.

Sertai Telegram rasmi Hacken Club untuk membantu melindungi dan menjamin keselamatan anda, rakan-rakan anda serta keluarga anda di https://t.me/hackenclub.


Nubia Red Magic 3S Rasmi – Sokong Snapdragon 855+ & Kamera Utama 48MP

Nubia Red Magic 3S kini rasmi – sebuah lagi penerus legasi peranti baru keluaran Nubia. Ia menawarkan spesifikasi lebih berkuasa kuda dengan penggunaan cip terbaharu, Snapdragon 855+ bersama sistem penyejukan yang dipertingkatkan.

Nubia Red Magic 3S membawakan paparan bersaiz 6.65 inci AMOLED dengan kadar penyegara 90Hz dan nisbah aspek 19:5:9. Ia menempatkan dual pembesar suara dan kamera selfie sebesar 16MP pada paparan hadapan.

Melengkapinya juga, kamera utama dengan lensa tunggal 48MP Sony IMX686 (f/1.7) dengan sokongan LED Flash dan pengimbas cap jari fizikal berbentuk hexagon pada panel belakang. Untuk rakaman video, ia dikatakan mampu merakam video 8K pada 15fps.

Selain itu, ia juga mempunyai dilengkapi sistem penyejukan yang dipertingkatkan – didakwa mampu menghasilkan proses penyejukan dengan lebih baik dan mengurangkan subu teras CPU sehingga 18 ° C.

Untuk memori, ia dipasangkan dengan pilihan RAM sehingga 12GB dan storan dalaman 256GB (UFS3.0). Sistem operasi digunakan adalah RedMagic OS 2.1 berasaskan Android Pie. Pelancaran untuk pasaran globak dijangka pada Oktober kelak.


Cepat! Masa Semakin Suntuk Untuk Anda Menaik Taraf Ke Windows 10 Secara Percuma

Anda cuma ada lagi kurang dari sebulan bagi mendapatkan naik taraf ke Windows 10 secara percuma! Tawaran yang dibuka kepada pengguna yang memiliki sistem operasi Windows 7 dan Windows 8.1 itu akan berakhir pada 29 Julai ini.

Jadi jika anda belum menaik taraf, cepat-cepatlah lakukan proses tersebut, ini kerana selepas ini proses tersebut mungkin akan dikenakan bayaran. Windows pula telah pun mengeluarkan pelbagai sokongan dan fungsi menarik di dalam Windows 10 yang harus anda cuba sendiri.


Nikmati Potongan Harga 20% Di ZALORA Jika Membeli-Belah Menggunakan Bixby Vision!!

Kaki Shopping pastinya teruja mendengar berita ini. Anda pasti pernah mengalami situasi di mana anda ingin membeli barang tetapi tidak mengetahui lokasi untuk membelinya. Jangan bimbang kerana fungsi Bixby Vision yang tersedia pada peranti Samsung boleh membantu anda. Anda hanya perlu mengaktifkan Bixby Vision dan akan memberikan senarai produk yang ingin di cari.

Lebih menarik, apabila anda kini boleh menikmati potongan harga 20% menerusi ZALORA voucher code!

Menariknya, potongan ini boleh dinikmati sekiranya anda membeli belah menggunakan Bixby Vision. Anda perlu melakukan pembelian minimum sebanyak RM120.

Bukan itu sahaja, anda juga berpeluang untuk memenangi baucar produk ZALORA bernilai RM300 dengan menjadi Weekly Top Spender dengan ZALORA! Pemenang akan diumumkan di laman sesawang ZALORA.

Jadi apa tunggu lagi!!! Jom Shopping dengan klik di sini.


Apple iPad 9.7” Terbaru Dijual Pada Harga Bermula RM1,449

Apple iPad 9.7” versi terbaru telahpun diperkenalkan, dan jika ada pembaca yang sudah membaca mengenai tablet terbaru keluaran Apple tersebut, peranti berkenaan kini diberikan nafas baru malah ia juga menyokong aksesori tambahan seperti Apple Pencil.

Apple iPad 9.7” menawarkan beberapa ciri menarik seperti penggunaan pen stylus untuk menambahkan lagi produktiviti peranti tersebut, paparan lebih terang dan jelas, cip pemproses berkuasa A10 Fusion (iPhone 7 Plus), bateri tahan lama, dan sebagainya.

Bagaimanapun, pasti ramai yang tertanya-tanya berapakah harga yang akan dijual, bukan? Sebentar tadi kami ada membuka laman rasmi Apple Malaysia, apa yang kami lihat ialah pihak Apple meletakkan tanda harga iPad tersebut masing-masing dijual pada harga bermula RM1,449 (WiFi) dan RM1,999 (WiFi + 4G), sementara untuk storan 256GB pada harga RM2,399.

Dengan penawaran sebegini, ia boleh dikatakan iPad paling murah pernah dijual oleh Apple. Jadi, bagi anda ingin memerlukan iPad sebagai alternatif selain telefon pintar, peranti ini boleh dibeli tidak lama lagi (dijangka bulan Mei).


Pengguna Lebih Suka Instagram Stories Berbanding Snapchat

Sejak pengenalan fungsi Stories di dalam Instagram, jumlah pengguna meningkat kepada 200 juta pengguna aktif berbanding Snapchat iaitu 161 juta. Jumlah ini boleh dikatakan agak ketara walaupun Snapchat yang pertama memperkenalkan fungsi seumpama ini.

Selain itu, Instagram juga telah mengemaskini aplikasi mereka yang hadir dengan fungsi Sticker yang boleh dipilih mengikut citarasa tersendiri. Ciri-ciri ini mengukuhkan lagi aplikasi mereka dan akan menarik lebih ramai pengguna lantas meninggalkan pesaing yang lain.


vivo Bagi Diskaun & Hadian Menarik Sempena Ulang Tahun Ke-6 Lazada

Sempena dengan hari ulang tahun Lazada ke-6 yang bermula hari ini (25 April) sehingga 27 April 2018, vivo Malaysia telah mengambil peluang untuk menawarkan diskaun khas dan hadiah menarik sempena ulang tahun tersebut.

Dengan setiap pembelian vivo V9 di Lazada, pelanggan akan mendapat kotak hadiah vivo V9, kad memori sebesar 32GB, jaminan perlindungan skrin 12 bulan dan eksklusif kod penebusan kulit AOV wira + kulit.

Selain itu, vivo juga akan menawarkan diskaun sebanyak RM50 untuk model terpilih. Selain diskaun, pelanggan juga boleh membeli vivo v7 dan vivo Y71 pada harga RM899 dan RM699.

Kepada yang berminat ada boleh ke kedai rasmi vivo di Lazada:


ASUS ROG Phone Bakal Dilancar Di Malaysia Pada 22 Oktober

Asus dijangka akan melancarkan telefon pintar terbaharu ASUS ROG Phone pada 22 Oktober ini di Malaysia.

Telefon ini didatangkan dengan pemproses Snapdragon 845 dengan 64-bit Octa-core Processor yang menawarkan Clock speed pada 2.96GHz, 8GB pada LPDDR4X RAM, 128GB atau 512GB bagi storan dalaman dan 6 inci skrin AMOLED dengan kadar 90hz.

Dari aspek kamera utama, ia didatangkan dengan sistem dwi-kamera dengan 12 MP + 8 MP. Ia juga dilengkapi dengan sensitiviti cahaya iaitu 6.25x yang boleh merakam dalam keadaan cahaya yang sedikit. Kamera belakang pula mempunyai 8MP dengan F2.0 aperture.

Bagi rakaman video pula, telefon ini mampu merakam video 4K UHD (3840 x 2160) pada 30 / 60 fps bagi kamera utama di bahagian belakang. Ia juga mampu melaksanakan rakaman video 1080p FHD  pada 30 / fps dan 720 HD pada 30 fps.

Sistem audio telefon ini pula, ia disertakan dengan dua speaker dan mempunyai 5-magnet speaker dengan dual NXP 9874 dengan penguat pintar (smart amplifier) untuk bunyi yang kuat, dalam dan kurang gangguan.

Telefon ini juga turut disertakan dengan sensor pengecaman jari di bahagian belakang yang mana ia mengambil masa hanya 0.3 saat untuk unlock telefon. ia juga turut disertakan dengan pengecaman muka, Accelerator, E-Compass, Gyroscope, Proximity sensor, Ambient light sensor, Ultrasonic sensor for AirTriggers dan grip press.

Bagi bateri telefon ini, ia menyediakan 4000mAh supaya pengalaman permainan video anda tidak mempunyai sebarang gangguan.

Harga jualan bagi telefon ini masih belum dapat dipastikan.

Pesaing Hebat Peranti Pintar Gaming Terbaru – ASUS ROG Phone


Pameran Canton Berlangsung Dalam Talian Buat Julung Kali dalam 63 Tahun

GUANGZHOU, China, 16 April 2020  /PRNewswire/ — Pameran Import dan Eksport China (Pameran Canton) akan melancarkan edisi ke-127nya secara dalam talian pada pertengahan Jun sebagai respons kepada pandemik COVID-19.

“Selepas lebih daripada enam dekad berusaha tanpa henti, Pameran Canton telah menjadi pameran perdagangan antarabangsa komprehensif yang terbesar di China dengan sejarah terpanjang, komoditi dan pelanggan terbanyak berserta hasil perdagangan terbaik,” kata Ren Hongbin, Menteri Muda Perdagangan. “Pameran Canton ke-127 dicadangkan untuk berlangsung secara dalam talian sebagai ganti kepada pameran fizikal. Ini merupakan satu tindak balas pragmatik kepada pandemik COVID-19 dan inisiatif utama untuk pembangunan yang inovatif.”

Sebagai bahagian penting dalam ekonomi dunia, China berusaha untuk mengekalkan kestabilan rantaian perindustrian dan bekalan global sementara kebanyakan kilang dan syarikat kini telah menyambung semula operasi perniagaan seperti biasa. Pameran Canton komited untuk meningkatkan perdagangan yang tidak terikat bersama rakan-rakan kongsi globalnya. Pameran Canton maya yang pertama akan menubuhkan platform perdagangan antarabangsa dalam talian dengan produk-produk berkualiti dan khas yang mencakupi 16 kategori eksport utama seperti peralatan rumah, barangan pengguna, tekstil, penjagaan perubatan dan kesihatan.

Dikuasakan oleh teknologi maklumat termaju, Pameran Canton akan menyediakan perkhidmatan dalam talian sepanjang masa untuk promosi produk, pemadanan dan rundingan perniagaan, membolehkan perniagaan Cina mahupun antarabangsa untuk membuat pesanan dari jauh.

Di samping itu, Pameran Canton akan menubuhkan zon e-dagang rentas sempadan bagi meneroka kemungkinan baharu untuk perdagangan antarabangsa yang cekap dan mempromosikan kumpulan perusahaan jenama e-dagang rentas sempadan. Pameran ini akan turut menyediakan perkhidmatan strim langsung untuk pempamer mempromosikan produk-produk mereka kepada pembeli melalui saluran langsung tersuai. Strim langsung akan berjalan selama 24/7 dan akan membolehkan sama ada rundingan secara bersemuka atau promosi pemasaran besar-besaran dilakukan kepada audiens.

“Kami akan menggerakkan semua tenaga kerja dengan aktif, meningkatkan tahap teknikal, meluaskan skop perusahaan pilihan, meningkatkan perkhidmatan sokongan dan meningkatkan pengalaman dalam talian semua perusahaan. Kami berjanji untuk mengadakan ‘Pameran Canton dalam talian’ yang benar-benar hebat dengan kepentingan khusus melalui langkah-langkah khas pada tempoh waktu yang belum pernah terjadi ini. Kami mengalu-alukan anda untuk menumpukan perhatian kepada pameran ini pada ketika itu,” kata Li Xingqian, Pengarah Jabatan Perdagangan Luar Negeri Kementerian Perdagangan.

Untuk maklumat lanjut, sila kunjungi: https://www.cantonfair.org.cn/en/

Keywords:  Computer/Electronics Household Products Household/Consumer/Cosmetics Retail


Shopee Perkenal Shopee24 Express Delivery (Shopee24) Dan 7.7 Orange Madness

Shopee kini memperkenalkan perkhidmatan serba baharu Shopee24 Express Delivery (Shopee24) – penghantaran ekspres yang pasti menjadi pertukar permainan industri besar.

Shopee24 menjamin penghantaran hari berikutnya kepada pengguna Shopee jika pesanan dibuat sebelum 2pm (kecuali Ahad dan hari cuti umum). Jika tidak, penghantaran berikutnya akan dibuat secara percuma. Shopee24 ditawarkan untuk lebih daripada 10,000 barangan berjenama sepert Nescafe, Dutch Lady, Drypers, Dove, Dettol, Khind, Philips dan banyak lagi.

Semua barangan boleh dikenal pasti menerusi tag “Shopee24”. Buat masa ini, Shopee24 boleh didapati untuk pengguna di Lembah Klang. Bagi  meraikan pelancaran Shopee24 dan memastikan tawaran yang terbaik, Shopee juga memperkenalkan kempen Shopee 7.7 Orange Madness.

Bermula 24 Jun – 7 Julai, pengguna Shopee boleh menikmati diskaun hebat dan merebut tawaran promosi khas serta menyertai permainan dan banyak lagi:

Selain itu, Nikmati juga tawaran khas sebanyak 17% bagi kedai rasmi pelbagai selebriti sepanjang kempen 7.7 Orange Madness. Pengguna juga boleh mengikuti siaran Shopee Live dan menyaksikan sesi penstriman langsung setian hari oleh jenama dan penjual tentarg produk terkini dan ulasan mengenainya.

Mereka juga berpeluang untuk berbual dengan selehriti terkenal dan mendapatkan baucar menjadi juruacara siaran. Untuk maklumat lanjut, sila layari Shopee.


Reviu Eksklusif: Nokia 8, 8 Keistimewaan Yang Anda Perlu Tahu!

Nokia sememangnya sudah tidak perlu diperkenalkan lagi kerana ia merupakan salah satu jenama yang sangat gah satu ketika dahulu. Kini nampaknya Nokia sekali lagi telah membuat kehadiran semula di pasaran tempatan dengan kemunculan model flagship terbarunya iaitu Nokia 8.

**Kemas Kini >> Nokia 8 Terima Kemas Kini Android Oreo!

Apa yang pasti, Nokia 8 pastinya akan menggugat model flagship sedia ada di pasaran kerana pada harga yang mampu milik, ia menampilkan sokongan spesifikasi yang sangat berkuasa. Ingin tahu apakah keistimewaan Nokia 8 jika dibandingkan dengan peranti lain yang dijual dalam kategori harga yang setanding dengannya?! Kami akan mendedahkan 8 ciri-ciri menariknya seterusnya…

Sudah menjadi trend pengeluar untuk memperkenalkan peranti flagship mereka dengan sokongan paparan skrin besar melebihi 5.5 inci.

Namun, Nokia 8 mengambil pendekatan berbeza apabila ia hanya menyokong paparan skrin sebesar 5.3 inci sahaja. Sungguhpun begitu, paparan skrin beresolusi 2K (1440 x 2560 piksel) sememangnya kelihatan sangat jelas dengan keterangan mencecah 700 nits.

Sebagaimana kebanyakan peranti keluaran Nokia yang lain, kedudukan logo ‘Nokia’ masih dikekalkan pada bahagian atas kanan. Di tengah-tengah bezel bahagian atas ini menempatkan lubang earpiece dan di sebelah kirinya pula tersedia lensa depan beresolusi 13 Megapiksel dengan fokus jenis PDAF yang sangat pantas. Agak mengecewakan tiada lampu status LED tersedia pada Nokia 8.

Bahagian bezel bawah Nokia 8 telah dioptimumkan ruang yang ada dengan dua butang kapasitif dengan nyalaan LED berwarna putih iaitu butang Back dan juga Recent Apps.

Manakala di tengah-tengahnya terdapat sensor pengimbas cap jari yang juga berfungsi sebagai butang Home. Apa yang menariknya, anda boleh mengaktifkan paparan skrin dengan menyentuh sensor ini walaupun dalam mod standby.

Sama seperti sistem kamera yang digunakan oleh Huawei, Nokia 8 turut menyokong dwi lensa yang terdiri dari satu lensa RGB dan satu lensa Monokrom.

Kedua-dua lensa ini beresolusi 13 Megapiksel diletakkan secara menegak dan lebih istimewanya, Nokia kini kembali menggunakan lensa ZEISS. Pada bahagian ini juga turut menempatkan Dual Real Tone LED Flash dan juga fokus Inframerah.

Nokia 8 merupakan antara model flagship yang masih mengekalkan port 3.5mm audio jack dan ia ditempatkan di bahagian atas kerangka. Bahkan Nokia juga bijak menyembunyikan jalur antena yang diperbuat daripada plastik ini pada bahagian atas kerangkanya.

Selain daripada kedudukan jalur antena yang agak tersembunyi, Nokia dilihat berjaya menyatukan antara bahagian plastik dengan logam dengan sangat baik sekali.

Sama seperti rekaan pada bahagian atas kerangka, bahagian bawah kerangka Nokia 8 juga hadir dengan jalur antena yang diperbuat daripada plastik.

Pada bahagian ini telah menempatkan satu lubang mikrofon, port USB Type-C dan juga speaker mono dengan rekaan dua lubang berasingan.

Penawaran pelbagai jenama dan model peranti Android di pasaran sememangnya sangat baik kerana ia memberikan lebih pilihan kepada pengguna, tetapi dalam masa yang sama ia juga sebenarnya boleh membuatkan ramai daripada anda yang pening kepala untuk memilih peranti mana yang terbaik dengan bajet harga yang ada.

Jadi sekiranya anda sedang mencari peranti Android untuk dibeli atau bercadang untuk memiliki Nokia 8, kami akan berkongsi dengan anda 8 keistimewaan Nokia 8 yang perlu anda tahu…

Nokia sememangnya terkenal dengan rekaan peranti klasik yang ringkas tetapi sangat baik kemasannya. Nokia 8 juga tidak terkecuali kerana jelas ia mengekalkan rekaan siri Lumia yang sangat popular sebelum ini dengan panel belakang yang diperbuat daripada aluminium. Manakala panel depannya pula dilindungi dengan paparan jenis Corning Gorilla Glass 5 yang menjanjikan ketahanan yang lebih baik.

Apa yang menarik perhatian kami adalah, bahagian sambungan antara panel belakang aluminium dan juga panel depan kaca jenis 2.5D pada Nokia 8 ini terasa sangat sempurna kerana ia terasa begitu selesa dipegang.

Walaupun dijual pada harga yang kompetitif, Nokia 8 sememangnya tidak mengecewakan kerana ia menyokong spesifikasi terbaik setanding peranti flagship lain yang dijual pada harga yang jauh lebih mahal. Ini dapat dilihat melalui sokongan pemproses berkuasa dari Qualcomm Snapdragon 835, ROM 64GB (UFS 2.1) serta RAM 4GB (LPDDR4X) yang pantas, dilengkapi dengan slot kad microSD, dan lebih istimewanya ia turut menerima pengiktirafan IP54 yang kalis pada percikan air.

Bahkan jika dilihat pada keputusan ujian benchmark yang dijalankan, jelas dapat dilihat bahawa Nokia 8 menyokong prestasi yang setanding dengan peranti flagship yang juga dikuasakan oleh Qualcomm Snapdragon 835 dengan harga jualan melebihi RM3000 iaitu HTC U11 dan juga Sony Xperia XZ Premium.

Apabila diambil kira soal harga jualan yang mampu milik, sesetengah pengeluar mengambil pendekatan untuk menggunakan pendekatan ‘win some, lose some’. Ini bermakna ada sesetengah peranti hadir dengan pemproses berkuasa tetapi hanya menyokong skrin beresolusi 1080p (OnePlus 5 dan Xiaomi Mi 6), manakala sesetengah peranti dengan sokongan paparan skrin 2K hanya dikuasakan dengan pemproses kelas pertengahan (Lenovo PHAB 2 Pro).

Nokia 8 sebaliknya tidak menggunakan pendekatan seperti itu kerana ia bukan sahaja tampil dengan paparan 5.3 inci IPS LCD beresolusi 2K, tetapi turut dikuasakan dengan pemproses berprestasi tinggi.

Salah satu kelebihan Nokia 8 berbanding peranti lain di pasaran adalah sokongan antaramukanya yang mengekalkan antaramuka asal Android 7.1.1 Nougat. Malah ia juga tidak didatangkan dengan bloatware atau aplikasi pra-pasang yang tidak akan digunakan oleh pengguna.

Apa yang pasti persembahan antaramuka asal ini sememangnya menjanjikan pengalaman penggunaan yang lebih baik dan tidak cukup dengan itu, Nokia 8 juga turut menyokong fungsi Always-On-Display (AOD) yang akan memaparkan peratus bateri, masa, tarikh dan juga notifikasi.

Nokia 8 mungkin tidak memiliki rekaan skrin tanpa bezel sebagaimana sesetengah peranti flagship yang terdapat di pasaran, tetapi ia tidaklah begitu mengecewakan kerana Nokia 8 masih mengikuti trend semasa dengan sokongan dwi lensa beresolusi 13 Megapiksel. Berbeza dengan sistem kamera yang digunakan pada iPhone 7 Plus yang menyokong satu lensa sudut luas dan satu lensa telefoto, sistem kamera yang digunakan pada Nokia 8 adalah sama seperti Huawei P10 yang menampilkan satu lensa RGB dan juga satu lensa Monokrom.

Namun begitu, sokongan lensa Nokia 8 sememangnya lebih istimewa kerana ia menggunakan optik popular dari ZEISS dengan mod kamera Dual-Sight yang membolehkan anda merekod atau mengambil gambar menggunakan kamera depan dan belakang secara serentak.

Bagi anda yang gemar mengambil gambar swafoto, Nokia 8 dilengkapi dengan lensa ZEISS beresolusi 13 Megapiksel yang menjanjikan kualiti penggambaran yang sangat berkualiti.

Sokongan teknologi fokus PDAF (Phase Detection Auto Focus) yang disokong pada lensa depan ini juga turut memastikan hasil swafoto yang jauh lebih jelas tanpa masalah kabur kerana proses auto fokus yang sangat pantas. Bahkan ia turut dilengkapi dengan mod rakaman video Live untuk Facebook serta YouTube, dan menyokong keupayaan rakaman video berkualiti 4K.

Nokia 8 menjadi smartphone pertama di dunia yang menyokong teknologi rakaman OZO Audio terbina-dalam. Dengan kombinasi antara perkakasan dan juga perisian, anda berupaya merakam audio secara 360° melalui sokongan tiga mikrofon pada peranti ini. Dengan teknologi audio ini, secara automatik setiap bunyi akan difokuskan secara automatik mengikut pergerakan objek mahupun arah kamera dihalakan.

Tidak dinafikan lagi bahawa Nokia 8 merupakan antara peranti flagship dengan sokongan kapasiti bateri paling kecil iaitu hanya sebesar 3090mAh. Sungguhpun begitu, ia masih dilengkapi dengan teknologi pengecas pantas Quick Charge 3.0 yang menjanjikan masa mengecas yang sangat cepat.

Malah pakej pembelian Nokia 8 turut didatangkan sekali dengan adapter pengecas pantas yang menyokong output 5V2.5A / 9V2A / 12V1.5A atau bersamaan 18W. Jadi bagi melihat sendiri sejauh mana kepantasan mengecas Nokia 8, kami akan membandingkannya dengan beberapa buah model lain yang turut menyokong kapasiti bateri yang sama besar serta menyokong teknologi pengecasan pantas.


OPPO Reno Sunset Rose Diperkenal Secara Rasmi – Binaan Elegan Berharga RM1,999

OPPO secara rasminya memperkenalkan OPPO Reno edisi Sunset Rose untuk pasaran tempatan. Tampil dengan keistimewaan tersendiri, varian warna baharu ini pastinya menepati cita rasa pengguna hari ini. Ditambah dengan idea binaan elegan, tidak keterlaluan jika dikatakan ia mampu menjadi trendsetter.

OPPO Reno Sunset Rose masih mengekalkan ciri-ciri dalaman yang sama seperti model sebelum ini dan mensasarkan kepada mereka yang begitu fanatik akan warna merah jambu. Apa yang lagi istimewa, acara pelancaran turut diserikan oleh pelakon terkenal, Elfira Loy sebagai tetamu undangan istimewa.

Bagi yang berminat, OPPO Reno Sunset Rose ditawarkan pada harga RM1,999 dan boleh didapati menerusi beberapa saluran seperti OPPO Concept Store, pengedar sah OPPO, rakan kongsi e-dagang Lazada dan Shopee.

Lebih menarik, pelanggan yang membuat pra-tempahan awal boleh mengambil peranti mereka bermula 5 petang hari ini dan mereka juga akan menerima waranti perlindungan selama satu tahun secara percuma bernilai RM238.

Maklumat lanjut, sila layari OPPO Malaysia.


iflix Kini Di Dalam Definisi Full HD

Kaki filem dan drama bersiri kini boleh menonton rancangan kegemaran mereka di dalam definisi Full HD melalui iflix. Namun buat masa sekarang, tidak semua kandungan di dalam iflix ditawarkan pada definisi Full HD 720p, anda boleh mengenal pasti rancangan berdefinisi penuh dengan label HD pada kulit filem / rancangan.

Selain tambah baik kualiti gambar, iflix juga meningkatkan kualiti audio rancangan mereka sambil mengekalkan yuran langganan yang sama, iaitu sebanyak RM10 sebulan atau anda boleh melanggan secara tahunan pada kadar RM96.


MAGIC XPLORE X7 – Peranti Pintar Android Berintegrasikan Komunikasi Satelit Pertama Di Dunia

Hari ini menandakan hari yang penting dalam sejarah bagi syarikat AdvanceTC Group Sdn. Bhd dan AdvanceTC Ltd, bersama merasmikan peranti pintar Android yang berintegrasikan komunikasi satelit pertama di dunia, iaitu XPLORE X7.

Pelancaran ini dirasmikan oleh YAB Dato’ Seri Dr. Wan Azizah Wan Ismail, Timbalan Perdana Menteri Malaysia, bersama pengerusi eksekutif AdvanceTC Group Sdn. Bhd, YBhg Dato’ Ahmad Ghiti Mohd Daud.

Menurut YBhg Dato’ Ahmad Ghiti, peranti satelit adalah sangat penting perlu ada terutama di kawasan terpencil di mana infrastruktur telekomunikasi tidak dapat diakses. Kehadiran XPLORE X7 membolehkan pengguna berhubung semasa bencana alam berlaku.

XPLORE X7 mempunyai ciri-ciri unik seperti liputan global 98% dengan sambungan 4G, kamera unggul, butang kecemasan, ketahanan bateri yang lama, pemesejan 2-arah global dengan sistem encryption, kalis air IP67, pemantauan SOS, komunikasi peribadi, pengesanan dan perkongsian.

Harga dan ketersediaan peranti ini akan diumumkan dalam masa singkat ini.


Reviu Eksklusif: Dengar Lagu Memang Layan Habis Guna Samsung Galaxy Buds+

Samsung bukan sahaja menghasilkan telefon pintar yang terbaik di pasaran pada ketika ini, tetapi ia turut menghasilkan Samsung Galaxy Buds+ yang dikhabarkan memberikan antara pengalaman mendengar muzik yang tiada tandingan. Fuh!!! Jom kita tengok!!!

Sebelum kita tengok hebat ke tak Samsung Galaxy Buds+ ini, korang try usha dulu spesifikasi peranti ini.

❤ Dua pemandu audio berasingan
❤ 3 mikrofon terbina bagi setiap bud
❤ Baterinya mampu bertahan sehingga 11 jam
❤ IPX2
❤ Warna: Hitam, Putih & biru
❤ Harga: RM599

Kalau sekali pandang korang tengok Galaxy Buds+ ini memang sangat cantik dan tampak ekslusif. Reka bentuk Buds+ ini direka bagi menjamin keselesaan telinga anda. Jadi nak dengar lama-lama pun tak ada masalah sebab ia sangat selesa.

Best giler kualiti audio yang terhasil daripada Galaxy Buds+. Disebabkan ia dihadirkan dengan 2-way dynamic speaker system dan boosted driver, ia memberikan bas dan high notes yang sangat baik. Memang syiok la kalau dengar lagu yang rancak atau yang sentimental.

perincian muzik yang anda dengar dapat didengar dengan sangat terperinci.

Kalau nak tahu juga, Galaxy Buds+ ini hadir dengan 2 innovative outer mics yang memberikan bunyi yang sangat jelas dan tanpa gangguan walaupun bunyi bising di sekeliling.

Yang best mengenai Samsung Galaxy Buds+ ini, ia tampil dengan kawalan yang sangat mudah. Tak kiralah sama ada anda mahu menukar playlist atau mengangkat panggilan.

Korang kalau nak dengar muzik guna Galaxy Buds+ ini korang tak payah takut bateri cepat habis. Sebab dia mampu bertahan lama tau!!! Kalau sekali cas tu, ia mampu bertahan 22 jam secara keseluruhan dengan Galaxy Buds+ Charging case.

Lagi best dia boleh cas dengan pantas tau. Untuk pengecasan 3 minit tu, ia boleh bertahan sehingga 1 jam. Pergh!!!

Secara keseluruhan, Samsung Galaxy Buds+ ini sememangnya berbaloi untuk dimilki. Kualiti audio yang terhasil memberikan keturujaan buat mereka yang mendengarnya. Dah la cantik, rekaan pun memang selesa dan audio memang terbaik. Jadi tak rugi kalau korang beli Samsung Galaxy Buds+ ini!!!


Reviu Eksklusif: honor 9 Lite, Pakej Lengkap Pada Harga Berpatutan!

honor 9 Lite telah dilancarkan di Malaysia baru-baru ini, peranti ini merupakan sebuah telefon pintar terbaru keluaran honor untuk penggal pertama tahun 2018. honor seperti sedia maklum banyak menawarkan peranti pada harga berpatutan khususnya mereka yang inginkan penjimatan dalam masa sama inginkan peranti yang baik. Mensasarkan pengguna yang tegar berswafoto, honor 9 Lite dibekalkan kuad-kamera diiringi rekaan luaran yang moden.

Kami berkesempatan untuk mengulas dan reviu peranti ini bagi melihat sendiri apakah peranti kelas pertengahan-bawah ini mampu berikan kepada penggunanya? Sebelum kita teruskan, apa kata lihat dulu isi dalaman dan spesifikasi yang disediakan:

Berminat? Boleh beli di >> Shopee

Rekaan luaran pada honor 9 Lite dibina berasaskan badan aluminium bersama panel gelas. Panel gelas 2.5D di belakang dihasilkan berkilau untuk menonjolkan gaya si pemakai, malah sekali imbas peranti ini kelihatan seperti peranti premium.

Terdapat dua warna ditawarkan iaitu Glacier Grey dan Sapphire Blue. Jika anda merancang untuk membeli, kami sarankan anda untuk menggunakan aksesori tambahan seperti sarung pelindung. Walaupun rekaan peranti ini tampak cantik dan bergaya, permukaan belakang mudah memerangkap kesan cap jari.

Kerangka bingkai pada honor 9 Lite pada pandangan kami dihasilkan tidak kemas kerana lengkungan aluminium dipotong kepada empat bahagian – bukan dua bahagian seperti kebanyakan telefon pintar lain di pasaran. Bagaimanapun, kami faham mungkin pihak pengeluar mahu jimatkan kos dan fokus kepada aspek lain.

honor 9 Lite hadir dengan nisbah paparan 18:9 FullView Display, lantas menjadikan nisbah skrin-ke-kerangka lebih besar dengan bezel yang nipis.

Tidak banyak peranti di pasaran yang menawarkan paparan FHD+ pada harga sebegini, tetapi dengan honor 9 Lite pengguna boleh menikmati kandungan video pada tahap resolusi yang tinggi.

Bagi kami dengan paparan yang memanjang dan reka bentuk badan yang kompak, peranti ini cukup selesa untuk dipegang. Di samping itu, berat yang perlu dibawa hanyalah seberat 149g walaupun dengan panel belakang gelas.

Jika jari pengguna tidak sampai sehingga siling notifikasi, pengguna boleh mengecilkan paparan menerusi fungsi One-handed UI sama ada ke sebelah kanan atau kiri.

Seperti yang kami maklumkan tadi, imej tumpu pada honor 9 Lite ialah sistem kuad-kamera yang dibekalkan. Peranti ini mempunyai dwi-kamera di sebelah depan dan dwi-kamera di sebelah belakang. Pada tanda harga di bawah RM750, konfigurasi kamera ini mampu memberikan pengguna pengalaman fotografi yang baik seakan telefon pintar kelas-atasan.

Kedua-dua kamera depan dan belakang boleh digunakan untuk menangkap gambar potret dengan mengaburkan imej latar belakang. Melalui fungsi PDAF (Phase Detection Auto Focus), lensa mampu menfokuskan subjek dengan pantas sebaik kamera dihalakan.

Bagi memudahkan pengguna, integrasi gesture atau gerakan-tangan boleh digunakan untuk mengambil gambar. Dalam ujian kami, menggunakan kaedah gesture kurang baik kerana ia menghasilkan gambar sedikit kabur.

Nak tahu hasil gambar, klik sini >> Hasil Gambar

honor 9 Lite mengandingkan cip berkuasa sederhana iaitu Kirin 659 Octa-core. Melalui cip ini, pengguna diberikan kepantasan dalam melayari internet, membuka aplikasi, sambungan WiFi, dan bermain game bergrafik tinggi.

honor juga berjaya memadankan cip ini bersama paparan beresolusi tinggi – bagi kami pengalaman hiburan yang dipersembahkan agak baik pada titik harga yang dipasarkan. Bagaimanapun, apabila membuka hampir semua aplikasi yang ada pada latar belakang, telefon ini mengeluarkan haba malah jika bukan panel gelas, mungkin kami akan ‘rendam’ ia di dalam air.

Tidak perlu berbelanja besar untuk membeli peranti berharga ribuan ringgit, honor 9 Lite dioperasikan sistem perisian terbaru Android 8.0 Oreo terus dari kotak.

Sistem antaramuka pula ditemankan EMUI 8.0 dan kedua-dua gabungan ini membolehkan pengguna memuat turun aplikasi-aplikasi terbaru di Google Play Store.

Namun, ada sedikit isu apabila menatal Facebook, kami mendapati ia ada sedikit lag mungkin disebabkan perisian pada versi keluaran pertama ini masih belum dibaiki. Apa-apapun kami pasti di masa akan datang, ia akan lebih stabil dan lebih lancar.

Salah satu tarikan utama yang membuatkan pengguna tertarik ialah dari segi warna. Oleh sebab itu, pada kali ini tubuh badan honor 9 Lite dipadankan dengan warna berkilau.

Dua warna yang ditawarkan Glacier Grey dan Sapphire Blue, bagi kami ianya warna yang cantik dan bergaya. Kedua-duanya sesuai bagi mereka yang inginkan penampilan yang menonojol terutamanya pada warna biru.

Aspek keselamatan sudah menjadi perkara wajib untuk semua telefon pintar pada masa kini. Jadi dari segi keselamatan, honor 9 Lite menyediakan pengimbas cap jari pada panel belakang.

Dengan badan yang kompak, kedudukan sistem biometrik ini mudah dicapai dan digunakan malah ia bertindak pantas sebaik jari diletakkan. Selain itu, pengguna juga boleh menggunakan kaedah nyahkunci seperti paten, PIN, dan kata laluan.

Jika saiz storan asal sebesar 32GB tidak mencukupi, pengguna boleh memasukkan kad microSD sehingga 256GB. Ini sekaligus membolehkan pengguna menyimpan lebih banyak gambar, video dan fail tanpa perlu memindahkan atau memadamkannya.

Bagaimanapun, bagi pengguna yang lebih cenderung kepada aspek komunikasi, slot hibrid ini juga boleh digunakan sebagai tempat untuk meletakkan SIM kedua.

Beralih kepada aspek dalaman, kami telah menjalankan beberapa ujian penanda aras untuk mendapatkan skor. Merujuk pada jadual skor di bawah, honor 9 Lite menawarkan prestasi pertengahan dari segi grafik, kepantasan dan tahap kuasa.

Secara keseluruhan, ia agak memuaskan dan peranti ini sesuai untuk dijadikan platfom hiburan seperti menonton filem dan bermain game. Selain itu, peranti ini antara peranti yang terbaik di pasaran setakat ini dalam kategori pertengahan-bawah.

Bateri yang dimuatkan pada peranti ini tidaklah sebesar yang disangka. Bateri berkapasiti 3,000mAh yang diletakkan menawarkan pengguna peranti selama seharian. Melalui cip pemproses sederhana, maka kitaran masa penggunaan boleh dikira jimat kuasa.

Malangnya pada harga serendah ini, honor 9 Lite tidak menyediakan sokongan pengecasan pantas berteknologi SuperCharge tetapi hanya pengecasan berarus standard iaitu Output sebanyak 5V/2A. Ujian pengecasan juga mengambil masa yang sedikit lambat untuk bateri dipenuhkan.

Sepanjang melakukan reviu, honor 9 Lite berfungsi dengan baik. Bagi editor dengan harga RM749, ia pelaburan yang baik untuk sebuah peranti kelas pertengahan-bawah. Memegang peranti ini tidak rasa seperti memegang peranti murah sebaliknya sebuah peranti pra-premium. Kuad-kamera yang disediakan beraksi dalam keadaan baik sekali, malah kebanyakan gambar yang diambil langsung tidak mengecewakan.

Kami yakin dengan honor 9 Lite di pasaran Malaysia, sekurang-sekurangnya dapat membantu pengguna memiliki peranti pada harga mampu milik dalam masa sama menyediakan ciri-ciri menarik. Bagi yang gemar fotografi, honor 9 Lite adalah pilihan yang patut dipertimbangkan.


Pengumuman Rasmi HONOR Magic 3: Satu Sidang Media Global Akan Diadakan Pada 12 Ogos!

HONOR secara rasmi mengumumkan di akaun Twitter luar negara bahawa persidangan global siri HONOR Magic 3 akan diadakan pada 12 Ogos.

Sebenarnya, CEO HONOR Zhao Ming baru-baru ini mendedahkan bahawa Honor Magic 3 akan dilancarkan pada bulan Ogos dan kini telah memasuki proses pengeluaran dan ujian akhir yang intensif. Dia juga mengatakan bahawa HONOR Magic3, sebagai unggulan kelas atas yang dibuat oleh HONOR, mewakili tahap teknologi dan kekuatan terkini HONOR. Seorang blogger luar negara malah mendedahkan waktu tertentu dalam sidang media global HONOR: 12 Ogos, yang sama dengan pengumuman rasmi.

Pada keluaran siri HONOR 50 sebelumnya, Zhao Ming mengatakan bahawa HONOR Magic3 akan dilengkapi dengan Snapdragon 888+ versi penuh. Berdasarkan maklumat yang dikeluarkan oleh sidang media Qualcomm, frekuensi utama inti pemproses Cortex-X1 telah meningkat dari 2.84GHz ke 3GHz, dan prestasinya pasti akan ditingkatkan; daya pengkomputeran akan meningkat menjadi 32TOPS (32 trilion kali), dan prestasi AI akan bertambah baik. Lebih daripada 20%.